Bangla Actor Bapi Da have Ghost fobia read and Know about this story in bhojpuri Bhojpuri: फिल्म कलाकार बापी दा के भूत फोबिया, जानीं का बा पूरा मामला – News18 हिंदी\nBhojpuri: फिल्म कलाकार बापी दा के भूत फोबिया, जानीं का बा पूरा मामला\nभुतहा फिलिम “कंकाल” में बापी दा एगो छोट भूमिका में रहले. फिल्म त बनि के रिलीज हो गइल. बाकिर एगो अद्भुत घटना घटल. बापी दा के भूत- प्रेत के सपना आवे लागल. उनुकर घर के पीछे एगो फुलवारी रहे. जब हवा चले त सांय- सांय के आवाज आवे. बापी दा के लागे कि कौनो भूत उनुका घर में आ गइल बा.\nबांग्ला सिनेमा के इतिहास में पहिली हॉरर फिल्म “कंकाल” के मानल जाला. ओही में काम करे वाला एगो कलाकार के मन के ऊपर भूत के डर कइसे समाइल रहे, ईहे रोचक किस्सा रउवां सब के सुनावे जा रहल बानी. एह कलाकार के परनाती (Great Grand Child) हमरा के ई घटना सुनवले. हम उनुका से पुछनीं कि एह घटना के बारे में हम कहीं लिखि सकेनीं? त ऊ कहले कि लिखि सकेनी बाकिर हमरा परदादा के नांव बदल देब. त एही से परदादा के नांव एइजा बापी दा बा.\nअब आईं घटना पर. सन 1950 में फिल्म डायरेक्टर नरेश मित्र एगो बांग्ला भाषा में फिल्म बनवले “कंकाल”. ई फिल्म बहुत लोकप्रिय भइल रहे. एह फिल्म के कहानी रहे कि एगो बहुत सुंदर लड़की रहे- तरला. तरला के एगो धनी आदमी रतन संगे बियाह भइल. बियाह त हो गइल बाकिर तरला अपना पुराना प्रेमी अभय के भुला ना सकली. अभय के याद में ऊ दिन- रात तड़पत रहसु. अभय तरला के कमजोरी जानत रहले. जानत रहले कि तरला उनुका पर फिदा बाड़ी. दोसरा के पत्नी के रूप में ऊ तरला के देखि के ईर्ष्या में जरत रहले. एक दिन शराब का नशा में अभय, तरला के अपना फार्म हाउस पर बोलवले आ तरला के हत्या क दिहले. एइजे कहानी एगो रोचक मोड़ पर आ गइल. अब तरला भूत बनि गइली. भूत के रूप में अपना परिचित लोगन से तरला बदला लेबे शुरु कइली. दर्शक एह फिल्म के खूब पसंद कइले सन. एह फिल्म में बापी दा एगो छोट भूमिका में रहले. फिल्म त बनि के रिलीज हो गइल. बाकिर एगो अद्भुत घटना घटल. बापी दा के भूत- प्रेत के सपना आवे लागल. उनुकर घर के पीछे एगो फुलवारी रहे. जब हवा चले त सांय- सांय के आवाज आवे. बापी दा के लागे कि कौनो भूत उनुका घर में आ गइल बा. आपन सामान खुदे कहीं राखि के भुला जासु. आ जब सामान मिले त कहसु कि हम त ई सामान आलमारी में रखले रहनीं हं. ई फलाना जगह कइसे चलि गइल? घर के लोग परेशान रहे. बापी दा के पत्नी ढेर परेशान रहली.\nएक बार कौनो कउवा भा कौनो चिरई घर के पीछे वाला फुलवारी में कौनो छोट जानवर, शायद बकरी वगैरह के पैर के हड्डी गिरा देले रहे. बापी दा के ओह दिन से मन में बइठि गइल कि हो ना हो, उनुका घर में भूत रहे लागल बा. खैर घर के लोग कतनो कहे, बापी दा के डर बढ़ते जाउ. एही बीच में घर में एगो घटना घटि गइल. बापी दा के एगो बहिन उनुका घरे 10 दिन रहे खातिर अइली. दुइए दिन का बाद ऊ बेमार परि गइली. बोखार चढ़ल त उतरे के नांव ना ले. बापी दा के लागल कि ईहो भूते के खेला बा. भला होखे डाक्टर के कि ऊ बतवलसि कि बापी दा के बहिन के टाइफाइड भइल बा. अब बापी दा के सपना आवे लागल कि एगो भूत आवता आ कहता कि चल हमरा संगे. हम तोहरा के नीमन जगह पर ले जाइब. तोहरा के सिद्धि मिल जाई. एह सपना का बाद बापी दा के नींद गायब हो गइल. उनुका डर का मारे नींदे ना आवे. अब घर के लोग परेशान. हर आदमी के सूतल जरूरी बा. ना सुतला से त आदमी बेमार परि जाई. सुतला से नया ऊर्जा मिलेला. शरीर आ दिमाग के बहुते आराम मिलेला. बाकिर बापी दा त सुतबे ना करसु. कई रात बीति गइल बापी दा सुतबे ना कइले. तले एगो साधु का बारे में पता चलल. ओह साधु का बारे में प्रसिद्ध रहे कि ऊ हनुमान जी के परम भक्त ह. ऊ हनुमान जी के सिद्ध क लेले बा. बापी दा के घर के लोग ओह साधु का लगे गइल. साधु कहले कि पूरा मामला डिटेल में बताईं सभे.\nसिनेमा- “कंकाल” के शूटिंग से लेके बापी दा के सपना तक के कुल कहानी साधु के सुनावल गइल. साधु कहले कि रउरा घर में कौनो भूत- प्रेत नइखे. बापी दा के मन में भूत बा. घर के भूत त भगावलो जा सकेला, मन के भूत भगावे में मेहनत लागी. मन बड़ा बलवान होला. जौन चीज मन में बइठि जाला ओकरा के निकाले खातिर बहुते बलवान इच्छा शक्ति के जरूरत परेला. बाकिर हम उनुका मन से भूत निकालि देब. बाकिर एगो शर्त बा. हम एगो हनुमान मंदिर बनावतानी ओकरा निर्माण में जौन शक्ति होखे दान क देब सभे. घर के लोग दान खातिर तेयार हो गइल. साधु बापी दा के घरे अइले. कहले कि घर के हवन वेदी पर लकड़ी राखीं सभे. ओमें हम मंत्र से आग पैदा क देब. सामने बापी दा के बइठा दीं सभे. हवन वेदी अस्थायी रहे. एगो तांबा के चौकोर हवन वेदी पूजा का बेर रखा जाउ. ओही वेदी के राखि के लकड़ी जोराइल. बापी दा हवन वेदी के एक ओर आ साधु बाबा दोसरा ओर बइठले. साधु बाबा दिव्य मंत्रोच्चार करे लगले. पांच मिनट बीति गइल. लकड़ी में आग ना जरल. घर के लोग बेचैन होखे लागल. बाकिर साधु बाबा मंत्रोच्चार करत चलि गइले. सात मिनट बीतत- बीतत लकड़ी में अपने आप आग जरि गइल. छोटे- छोटे लपट निकले लगली सन. बापी दा चिहुंकि गइले. साधु बाबा जोर से कहले कि आग जरते एह घर से भूत हमेशा खातिर भागि गइल. अब एह घर में हनुमान जी के वास हो गइल. एह घर के केहू ना केहू रोज हनुमान चालीसा के पाठ करी. आ बापी दा के सपना में अब भूत ना आई. ई पूरा प्रक्रिया एक घंटा में संपन्न हो गइल.\nबापी दा के घर के लोग साधु बाबा से निहोरा कइल कि काल्हुओ आईं. साधु बाबा तेयार हो गइले. त सचहूं चमत्कार भइल. रात खान ढेर दिन बाद बापी दा के गहिर नींद आइल आ सपना में भूत का बदला महाबीर जी के दर्शन भइल. बापी दा के नाती ई कहानी सुना के कहले कि हमनी के त बंगाली घर में काली जी के पूजा होला. हनुमान जी के त पूजा होत ना रहे. बाकिर तबे से हमरो घर में हनुमान जी के पूजा होला आ हनुमान चालीसा के पाठ होला. अगिला दिने साधु बाबा अइले आ घर के लोगन से कहले कि देखीं सभे, मन जौना चीज पर केंद्रित हो जाई ऊहे चीज बाहर संसारो में देखाई दी. मन अगर घटिहाई में फंसि जाई त हर स्त्री के चरित्र पर संदेह होखे लागी. बाकिर मन अगर पवित्र बा, त हर स्त्री सामान्य आ केहू के मां- बहिन नियर लागी. ठीक ओही तरे मन अगर भूत पर केंद्रित हो जाई त चारो तरफ भूते के कारस्तानी नजर आई. एही से हमनी के पुरनिया कहले बा लोग- मन के हारे हार है, मन के जीते जीत. त जब केहू के मन में कौनो बात के लेके डर पैदा हो जाउ, शंका पैदा हो जाउ त भगवान के शरण में जाईं. आ जब भगवान के शरण में जाईं त पूरा- पूरा उनकर शरणागत होईं. ई ना कि आधा- अधूरा शरणागत बानी आ डेरातो बानी. भगवान पर पूर्ण विश्वास करीं आ निडर रहीं. आजु ई कहानी एसे प्रासंगिक बा कि कोरोना के भयानक लहर चलि रहल बा. आ चारो तरफ भय के वातावरण लउकता. त सावधानी त कुल बरतहीं के बा, भगवान के शरण में भी गइल जरूरी बा. एह घटना का बाद बापी दा एकदम बदलि गइले. अब ऊ हमेशा हनुमान जी के फोटो वाला माला पहिरसु आ निडर रहसु. कहसु कि अब त हम अकेले रातियो खान श्मशान घाट पर चलि जाइब. मन के हारे हार है, मन के जीते जीत. (लेखक विनय बिहारी सिंह वरिष्ठ स्तंभकार हैं. यह उनके निजी विचार हैं.)undefined\nFIRST PUBLISHED : April 27, 2021, 20:03 IST


‘नाच नचईया धूम मचईया’ के एंकर बनले मनोज तिवारी | Anjoria's Weblog\nमुख पृष्ठAboutAbout Tatka Khabarत्वदीयं वस्तु गोविन्दम् तुभ्यमेव समर्पयामिभोजपुरी लिंकसभकर रायHoroscopeLinks for more news\n‘नाच नचईया धूम मचईया’ के एंकर बनले मनोज तिवारी\nPosted on नवम्बर 25, 2011 by Anjoria\tभोजपुरी फिलिमन के मेगा स्टार मनोज तिवारी ‘मृदुल‘ भोजपुरी के एकमात्र मनोरंजक चैनल महुआ टी.वी. पर देखावल जात अनोखा डांस रियलिटी शो ‘नाच नचईया धूम मचईया’ के एंकरिंग करत लउकीहें.\nएह शो के एंकरिंग पहिले भोजपुरी सुपरस्टार रविकिशन करत रहले बाकिर एह घरी अपना फिलिमन के शूटिंग में बेसी व्यस्त होखला का चलते शो खातिर पर्याप्त समय ना दे पावत रहले. एह चलते शो के निर्माता कंपनी साईबाबा टेलीफिल्मस रविकिशन का जगहा मनोज तिवारी के एंकरिंग के कमान सँउप दिहले. अब एह हफ्ता से मनोज तिवारी एह शो के एंकरिंग करत नजर अइहन,\nएह हफ्ता ‘नाच नचईया धूम मचईया’ में अदला-बदली एपिसोड देखावल जाई. मनोज तिवारी आपन भउजाई बनल कानू मुखर्जी का साथ ‘ससुरा बड़ा पइसावाला’ के गाना ‘ना ना करब ना बियाह’ पर परफार्म करीहें. आ बाकियो सगरी प्रतिभागी अदला बदली लुक में नजर अइहें.\nमहुआ टी.वी. पर ई सब एह शनिचर आ अतवार रात आठ बजे से देख सकीलें. शो के प्रसारण हर शनिचर आ अतवार के होखल करेला.\n(स्रोत – प्रशांत निशांत)\nShare this:Click to email (नए विंडो में खुलता है)Share on Facebook (नए विंडो में खुलता है)Click to share on LinkedIn (नए विंडो में खुलता है)Click to share on Reddit (नए विंडो में खुलता है)Click to share on Twitter (नए विंडो में खुलता है)Click to share on Google+ (नए विंडो में खुलता है)Click to share on Tumblr (नए विंडो में खुलता है)Click to share on Pinterest (नए विंडो में खुलता है)Click to print (नए विंडो में खुलता है)Like this:Like लोड हो रहा है...\nThis entry was posted in खबर, टीवी, मनोरंजन and tagged महुआ टीवी by Anjoria. Bookmark the permalink.\tएक उत्तर दें जवाब रद्द करें\tEnter your comment here...


सैमसंग गैलक्सी M30 128GB Price in India, Full Specs - February 2020 | Digit\nसैमसंग गैलक्सी M30 128GB\nCurrent Best Price of सैमसंग गैलक्सी M30 128GB is ₹ 15999\nसैमसंग गैलक्सी M30 128GB Specifications\nमॉडल : Samsung Galaxy M30\nलॉन्च के डेट (दुनिया भर के) : 27-02-2019\nरंग : Gradation Black, Gradation Blue\nउत्पाद के नाम : Samsung Galaxy M30\nबैटरी : Super AMOLED\nपिक्सेल घनत्व (PPI) : 394\nपिछे वाला कैमरा मेगापिक्सेल : 13 +5+ 5\nपैमाना (एलxबीxएच एमएम में) : 159 x 75.1 x 8.4\nवजन (ग्राम में) : 174\nसैमसंग गैलक्सी M30 128GB Brief Description\nसैमसंग गैलक्सी M30 128GB Smartphone 6.4 -इंच स्क्रीन Super AMOLED के साथ आवेला, जौना के रेज़ल्यूशन 1080 X 2280 पिक्सल तथा पिक्सल घनत्व 394 पर इंच बा | फोन 1.8 GHz Octa कोर प्रोसेसर से संचालित बा और एकर रैम 6GB बा. सैमसंग गैलक्सी M30 128GB Android 8.1 ओएस पे काम करेला.\nसैमसंग गैलक्सी M30 128GB Smartphone February 2019 मे लॉंच भईल रहे|\nफोन Exynos 7904 प्रोसेसर से संचालित बा|\nसैमसंग गैलक्सी M30 128GB मे कनेक्टिविटी के तरीका बा : ,GPS,Wifi,HotSpot,Bluetooth,\nफोन मे प्रमुख कैमरा 13 +5+5मेगा पिक्सेल शूट करे वाला बा|\nसैमसंग गैलक्सी M30 128GB के कैमरा मे Auto Focus,Face Detection,HDR,Panorama Mode,Geo-tagging,Touch Focus,Digital Zoom,Video Recording लोड बा|\nसैमसंग गैलक्सी M30 128GB Price in India\nसैमसंग गैलक्सी M30 128GB Price In India Starts From Rs. 11999 The best price of सैमसंग गैलक्सी M30 128GB is Rs. 11999 in Amazon, which is 33% less than the cost of सैमसंग गैलक्सी M30 128GB in Amazon Rs.15999.This Mobile Phones is expected to be available in 64GB,128GB variant(s).\nAmazon Samsung Galaxy M30 (Gradation Blue, 4GB RAM, Super AMOLED Display, 64GB Storage, 5000mAH Battery) ₹ 11,999\nAmazon Samsung Galaxy M30 (Gradation Black, 6+128 GB) ₹ 15,999\nWriteareview on सैमसंग गैलक्सी M30 128GB


भौतिक भूगोल - विकिपीडिया\nभौतिक भूगोल (अंगरेजी: Physical geography) भूगोल के दू गो प्रमुख शाखा सभ में से एक हवे आ एह शाखा में धरती पर मौजूद प्राकृतिक चीज सभ के भूगोलीय अध्ययन कइल जाला। भौतिक भूगोल में, पृथ्वी के ठोस चट्टानी हिस्सा थलमंडल, चारों ओर मौजूद हवा से बनल वायुमंडल, समुंद्र आ सागर के रूप में मौजूद जलमंडल, आ बिबिध जिया-जंतु आ बनस्पति से बनल जीवमंडल के अध्ययन होला। एकरे बिपरीत, भूगोल के दुसरकी शाखा मानव भूगोल हवे जेह में मनुष्य के काम से प्रभावित भा मनुष्य के बनावल पर्यावरण से संबंधित चीजन के पढ़ाई होला।\nपथ्वी के उपग्रह से लिहल तस्वीर के नक्शा के रूप में देखावल रूप\nभूगोल के शाखा होखे के नाते, एह बिसय में ऊपर बतावल चीज सभ के अध्ययन जगह आ क्षेत्र के संदर्भ में कइल जाला आ स्पेशियल पैटर्न के खोज आ ब्याख्या कइल जाला। एकरे अलावा मनुष्य आ पर्यावरण के आपसी संबंध आ मनुष्य के पर्यावरण पर परभाव के अध्ययन भी अलग-अलग जगह आ क्षेत्र के संदर्भ में कइल जाले।\nजलवायु बिज्ञान में धरती के चारो ओर मौजूद वायुमंडल, आ एह में होखे वाला मौसम संबंधी बदलाव सभ के लंबा समय के औसत पैटर्न यानी जलवायु के अध्ययन कइल जाला। अलग-अलग इलाका में अलग तरह के जलवायु सभ के बिबरन आ ब्याख्या एकर मुख्य बिसय हवे। जलवायु बदलाव के अलग-अलग जगह पड़े वाला परभाव के अध्ययन आ रिसर्च भी एही के क्षेत्र में आवे ला।\nभूआकृति बिज्ञान धरती के सतह के रूप समझे आ एह पर मौजूद बिबिध थलरूप सभ के बर्णन आ ब्याख्या करे, उनहन के इतिहासी बिकास के ब्याख्या करे वाला बिज्ञान हवे।\nसमुंद्रबिज्ञान में पृथ्वी पर पावल जाए वाला जलमंडल के अध्ययन ह। समुंद्र आ सागर, इनहन के पानी के भौतिक बिसेसता में बिबिधता, उनहन में चले वाली धारा, ज्वार-भाटा, आ समुंदरी संसाधन सभ के पढ़ाई कइल जाला।\nजीवभूगोल धरती पर के सगरी जिया-जंतु आ बनस्पति के भूगोलीय बिस्तार आ अलग-अलग तरह के इकोसिस्टम आ बायोम सभ के अध्ययन हवे। मने की ई जीवमंडल के भूगोलीय अध्ययन करे ला।\nएह चार गो के अलावा भौतिक भूगोल के उपशाखा सभ में समुंद्रतटीय भूगोल, माटी बिज्ञान, क्वार्टरनरी बिज्ञान, जलबिज्ञान आ पर्यावरण भूगोल शामिल बाने।\n↑ Chuck Logan. "Physical geography definition and meaning" (English में). Collins English Dictionary. पहुँचतिथी 2017-10-05.\n↑ Michael Pidwirny (23 June 2017). Chapter 1: Introduction to Physical Geography: Single chapter from the eBook Understanding Physical Geography. Our Planet Earth Publishing. पप. 10–. GGKEY:KKUN9G4JW00.\n"https://bh.wikipedia.org/w/index.php?title=भौतिक_भूगोल&oldid=649154" से लिहल गइल\nLast edited on 11 जनवरी 2019, at 02:26\nएह पन्ना पर आखिरी बेर संपादन 11 जनवरी 2019 के 02:26 बजे भइल रहल।


नवरात्रि के शुभ अवसर पर अंजन टीवी अपना दर्शकन खातिर एगो विशेष कार्यक्रम लेके आ रहल बा जवना में धार्मिक तथ्यन के साथ माँ दुर्गा के9अवतार से दर्शकन…\nभोजपुरी अदाकारा स्मृति सिन्हा एह घरी बिग मैजिक टीवी के रियलिटी शो ‘बिग मेमसाब’ के एंकरिंग करत बाड़ी. शो में स्मृति के हाजिर जवाबी आ अदा खास क के महिला…\nभोजपुरी सिनेमा के स्टार अदाकारा स्मृति सिन्हा अब छोटका परदा पर घरेलू औरतन के ‘बिग मेमसाब’ बनावत नजर अइहें. बिग मैजिक टीवी के रियलिटी शो ‘बिग मेमसाब’ के एंकरिंग करत…\nभोजपुरी स्टार अदाकारा स्मृति सिन्हा अब जज बन के बिग मैजिक टीवी के के टैलेंट हंट शो ‘हिन्दुस्तान के बिग स्टार’ में देश भर के हुनरबाजन के परखत बाड़ी. इनका…\nसेलीब्रेटी क्रिकेट लीग में दुसरकी बेर शामिल भइल भोजपुरी सितारन के क्रिकेट टीम भोजपुरी दबंग अब सबले अधिका लोकप्रिय कामेडी शो “कामेडी विथ कपिल” में आपन दबंगई देखाई. टीम के…\nपिछला दिने वंदे मातरम फाउण्डेशन आ भोजपुरिया झलक पत्रिका के सौजन्य से पटना में कंचन रत्न सम्मान 2013 के आयोजन भइल जवना में खास क के अभिनेत्री रूपा सिंह के…


संधि - विकिपीडिया\nव्याकरण में संधि दू गो शब्दखंड (morpheme) चाहे शब्द (word) सभ के जोड़ के समय उच्चारण में होखे वाला बदलाव हवे। शब्दखंड चाहे शब्द एक के बाद एक आवे लें तब उनहन के जोड़ के एक-साथे होखे वाला उच्चारण में कुछ बदलाव हो जाला। ई बदलाव भाषा बिज्ञान में ध्वनिबिज्ञान (बिसेस रूप से morphology) के तहत पढ़ल-पढ़ावल जाला आ संस्कृत व्याकरण में संधि के अंतर्गत एकर बिबरन आ ब्याख्या कइल जाले।\nसंधि मुख्य रूप से संस्कृत भाषा आ अउरी कई भारतीय भाषा सभ के बिसेसता हवे। एकरे अलावा अइसन बदलाव कुछ उत्तरी जर्मनिक भाषा सभ में भी देखे के मिले लें। संस्कृत ब्याकरण में संधि के पाँच प्रकार में बाँटल गइल बा: अच् संधि, प्रकृतिभाव, हल् संधि, विसर्ग संधि अउरी स्वादिसंधि।\n2.1 अच् संधि\n2.3 हल् संधि\n2.4 विसर्ग संधि\n2.5 स्वादि संधि\n3 अन्य भाषा सभ में\n5 फुटनोट आ संदर्भ\nसंस्कृत व्याकरण संधि शब्द के उत्पत्ती सम् + धि से बतावल जाले। पाणिनि के अष्टाध्यायी में दू तरह के चीज बतावल गइल बा: संहिता आ संयोग। वर्ण सभ के बहुत निकटता के संहिता कहल गइल बा। सूत्र परः संनिकर्षः संहिता (अष्टा. 1। 4। 108) के लघुसिद्धान्तकौमुदी में व्याख्या कइल गइल बा: वर्णानामतिशयितः सन्निधिः संहिता-संज्ञः स्यात्। अतिशय सन्निधि यानी नजदीकी के अरथ बतावल जाला कि दू गो वर्ण सभ के बीच में आधी मात्रा से बेसी के व्यवधान ना होखे तब एकरा के संहिता कहल जाला। संयोग के परिभाषा[नोट 1] दिहल जाले कि जब दू गो हल् (व्यंजन वर्ण) के बीच स्वर वर्ण न होखे। एही संहिता आ संयोग से संधि होला।\nसंहिता कब कइल जाय एकरा खाती बिधान बा कि जब एकही पद होखे, धातु आ उपसर्ग (जोड़े) में आ समास में हमेशा संहिता करे के चाहीं, वाक्य में ई वक्ता (लेखक) के मर्जी पर बा कि ऊ संहिता करे या ना करे।\nपाणिनीय व्याकरण में अच् प्रत्याहार के तहत संस्कृत भाषा के वर्णमाला के सगरी स्वर आवे लें। जब दू गो स्वर वर्ण एक दुसरे के साथ मेल करें भा जुड़ाव होखे आ उच्चारण में कुछ बदलाव होखे, अइसन संधि के अच् संधि कहल जाला। एकरा के हिंदी, भोजपुरी आदि में स्वर संधि कहल जाला।\nअच् संधि के बिधान करे वाला कुछ सूत्र आ उनहन के उदाहरण नीचे दिहल गइल बा:\nइकोयणचि (6। 1। 74) इक् प्रत्याहार के वर्ण सभ (इ, उ, ऋ, ऌ) के स्थान पर यण् प्रत्याहार के अक्षर (य्, व्, र्, ल्) हो जालें अगर उनहन के बाद अच् यानी कौनों स्वर आवे। सुधी + उपास्यः = सुद्ध्युपास्यः\nएचोऽयवायावः (6। 1। 75) एच् (ए, ओ, ऐ, औ) के स्थान पर क्रम से अय्, अव्, आय्, आव् हो जाला अगर उनहन के बाद कौनों स्वर होखे। हरे + ए = (हर + अय + ए) हरये\nआद् गुणः (6। 1। 84) अ के बाद कौनों स्वर आवे पर, दुन्नो के स्थान पर गुण (अ, ए, ओ) हो जाला। उप + इन्द्रः = उपेन्द्रः\nवृद्धिरेचि (6। 1। 85) अ के बाद एच् (ए, ओ, ऐ, औ) आवे पर, दुन्नो के स्थान पर गुण (आ, ऐ, औ) हो जाला। कृष्ण + एकत्वम् = कृष्णैकत्वम्\nअकः सवर्णे दीर्घः (6। 1। 97) अक् (अ, इ, उ, ऋ, ऌ) इनहना के सवर्ण आवे पर, दुन्नो के स्थान पर दीर्घ स्वर (आ, ई, ऊ, ॠ, ॡ) हो जाला। दैत्य + अरिः = दैत्यारिः\nकुछ दशा में अक्षर सभ के जोड़ होखे के बावजूद कौनों बदलाव ना होखे ला। अइसन जोड़ सभ के प्रकृतिभाव कहल गइल बा आ कई पाणिनीय सूत्र सभ द्वारा एह दशा सभ के बतावल गइल बाटे। लघुसिद्धांतकौमुदी नियर आसान ग्रंथ सभ में एकरा के अच्सन्धि में रख दिहल गइल बा हालाँकि, सिद्धांतकौमुदी में एकरा खाती अलग प्रकरण बा आ ई पञ्चसन्धि सभ में गिनल जाला।\nप्रकृतिभाव संधि के मुख्य उदाहरण बाटे: प्लुतप्रगृह्या अचि नित्यम् (6। 1। 125), मने कि प्लुत आ प्रगृह्य सभ के बाद स्वर आवे पर हमेशा प्रकृति भाव (जइसे के तइसन) रह जाला। उदाहरण हवे "हरी एतौ"। "प्रगृह्य" एगो संज्ञा (नाँव) हवे जेकर परिभाषा ईदूदेद्द्विवचनं प्रगृह्यम् (1। 1। 11) सूत्र से आवे ले कि ई ऊ ए से समाप्त होखे वाला द्विवचन वाला रूप सभ के प्रगृह्य कहल जाला। अइसहीं अउरी कई किसिम के प्रगृह्य परिभाषित कइल गइल बाड़ें।\nइकोऽसवर्णे शाकल्यस्य ह्रस्वश्च (6। 1। 127) पद के अंत में इक होखे आ ओकरे बाद सवर्ण आवे तब प्रकृतिभाव विकल्प से होला; शाकल्य मुनि के मत अनुसार इहाँ लघु रूप (ह्रस्व) भी हो सके ला। एह तरीका से "चक्रि अत्र" आ "चक्र्यत्र" दुनों रूप बने लें।\nएही तरह से, ऋत्यकः (6। 1। 128) से "ब्रह्मर्षि" रूप सिद्ध होला। दूराद्धूते च (8। 2। 84) मने कि दूर से बोलावे के समय प्लुत (कौनों स्वर के खींच के लंबा समय तक उच्चारण) होखे के दशा में संधि ना प्रकृति भावहोला। मय उञो वो वा (8। 3। 33) सूत्र से "किमु उक्तम्" (प्रकृतिभाव) चाहे "किम्वुक्तम्" (विकल्प से संधि) रूप सिद्ध होलें।\nजब दू गो हल् (व्यंजन वर्ण) आपस में मेल करें आ उनहन के उच्चारण में बदलाव होखे तब हल् संधि (व्यंजन संधि) होला। नीचे पाणिनीय व्याकरण के कुछ प्रमुख सूत्र आ उनहन के उदाहरण दिहल जात बा:\nस्तोः श्चुना श्चुः सकार अउरी तवर्ग के बाद अगर शकार चाहे चवर्ग के वर्ण आवें तब उनहन के जगह पर शकार आ चवर्ग हो जाला। रामस् + शेते = रामश्शेते\nष्टुना ष्टुः सकार अउरी तवर्ग के बाद अगर षकार चाहे टवर्ग के वर्ण आवें तब उनहन के जगह पर षकार आ टवर्ग हो जाला। रामस + षष्ठः = रामष्षष्ठः\nझलां जशोऽन्ते पड़ के अंत में अगर झल् वर्ण होखे तब उनहन के जगह जश् वर्ण हो जालें। वाक् + ईशः = वागीशः\nमोऽनुस्वारः म् से अंत होखे वाला पद के बाद कौनों हल् आवे तब म् के अनुस्वार हो जाला। हरिम् + वन्दे = हरिं वन्दे\nजब पद के अंत विसर्ग (अः के मात्रा) पर होखे आ ओकरे बाद कवनो दूसर शब्द आवे तब होखे वाला जुड़ाव के विसर्ग संधि कहल जाला। कुछ प्रमुख सूत्र आ उदाहरण नीचे दिहल जात बा:\nविसर्जनीयस्य सः (8। 3। 34) अगर विसर्ग के बाद खर् वर्ण होखें, विसर्ग के जगह सकार हो जाला। विष्णुः + त्राता = विष्णुस्त्राता\nवा शरि (8। 3। 36) शर् प्रत्याहार के वर्ण बाद में होखे तब सकार विकल्प से होला हरिः + शेते = हरिः शेते / हरिश्शेते\nकुप्वोः क पौ च (8। 3। 37)\nसोऽपदादौ (8। 3। 38) सकार हो जाला अगर विसर्ग के बाद अइसन पद होखे जे कवर्ग भा पवर्ग के अक्षर से सुरू होखे पयः + पाशम् = पयस्पाशम्\nइणः षः (8। 3। 39) इण् प्रत्याहार के बाद में विसर्ग होखे (ओकरे बाद में ऊपर के दशा होखे) तब ष कार हो जाला। सर्पिः + कल्पम् = सर्पिष्कल्पम्\nआसानी खाती इनहन के लघुकौमुदी नियर किताब सभ में विसर्ग संधि में रख दिहल जाला, हालाँकि एह सूत्र सभ के विसर्ग से कवनों मतलब ना बा। सिद्धांतकौमुदी में इनहन के स्वादि संधि प्रकरण में रखल गइल बाटे। कुछ प्रमुख सूत्र बाड़ें: ससजुषोः रुः (8। 2। 66), अतो रोरप्लुतादप्लुते (6। 1। 113), हशि च (6। 1। 114), रो रि (8। 3। 14), ढ्रलोपे पूर्वस्य दीर्घोऽणः (6। 3। 111) इत्यादि।\nअन्य भाषा सभ मेंसंपादन\nभोजपुरी भाषा में संधि के चलन ओइसने नइखे जेङ्ने संस्कृत भा हिंदी भाषा में होला। मूल रूप से ई चीजे संस्कृत के हवे आ हिंदियो में ओहीजे संधि इस्तेमाल होला जहाँ संस्कृत के सामासिक शब्द होखे भा तत्सम शब्द होखे। एह तत्सम शब्द सभ के भोजपुरी में आवे के कारण संधि के नियम भी आ गइल बाड़ें। कुछ बिद्वान लोग के तऽ इहो कहनाम बा कि ई जबरियन नकल मार के ले आइल गइल हवें।\nहिंदी भाषा में बहुत सारा चीज संस्कृत से आइल हवे, एह में संधि के चलन आ नियम भी सामिल बाड़ें। संस्कृत संधि-प्रधान भाषा हवे जबकि बाद के प्राकृत-अपभ्रंश इत्यादि सभ आ उनहन से निकलल भाषा सभ में संधि के ओतना प्रधानता ना रह गइल। एही से हिंदी में संधि के प्रयोग तत्सम शब्द सभ में देखे के मिले ला जे सीधे संस्कृत से आइल हव्वें आ वाक्य के अलग अलग शब्द सभ में संधि ना होले बलुक समास वाला शब्द सभ में संधि के इस्तेमाल देखे के मिले ला। कुछ बिद्वान लोग के तऽ इहाँ ले कहनाम बा कि संधि हिंदी भोजपुरी नियर भाषा सभ के चीजे ना हवे बलुक जबरियन एकरा के व्याकरण में रख लिहल गइल बा।\nहिंदी व्याकरण में संधि के प्रकार भी संस्कृत के पञ्चसंधि के रूप में ना बलुक तीन हिस्सा में बाँटल जाला: स्वर, व्यंजन आ विसर्ग संधि। बहुधा हिंदी व्याकरण में में संधि के नियम वाक्य के रूप में लिखल जालें, संस्कृत के तरे सूत्र के रूप में ना। साथ में उदाहरण दे के मतलब सम्झाव्ल जाला। कई जगह आसानी खातिर चलनसार परिपाटी में सूत्र न होखे के कारण कुछ बदलाव सभ के संस्कृत से अलग किसिम के वर्गीकरण में भी शामिल क लिहल जाला।[नोट 2]\nफुटनोट आ संदर्भसंपादन\n↑ सूत्र हलोऽनन्तरा संयोगः (अष्टा. 1। 1। 7) अज्भिरव्यवहिता हलः संयोग-संज्ञाः स्युः - लघुसिद्धांतकौमुदी।\n↑ उदाहरण खातिर: देवर्षि, महर्षि इत्यादि में ऋ के अर् हो जाए के भी हिंदी व्याकरण में गुण संधि में रखल जाला जबकि अदेङ् गुणः के संस्कृत संज्ञा अनुसार "गुण" बस अ, ए अउरी ओ के कहल जाला।\n↑ 1.0 1.1 शास्त्री, भीमसेन (2000). लघुसिद्धान्तकौमुदी: भैमी व्याख्या. 4था संस्करण. भैमी प्रकाशन, दिल्ली. pp. 31\n↑ स्वामी धरानन्द शास्त्री. लघुसिद्धान्तकौमुदी - वरदराज विरचित. मोतीलाल बनारसीदास प्रकाशन. पप. 74–. ISBN 978-81-208-2214-6.\n↑ श्रीवास्तव, विन्ध्याचल प्रसाद. भोजपुरी व्याकरण के रूपरेखा. सुगौली, पूरबी चंपारन: लोकभारती प्रकाशन. प. 153. पहुँचतिथी 17 अगस्त 2019.\n↑ 4.0 4.1 सिंह, राजेंद्र प्रसाद (10 जनवरी 2018). "हिंदी में छुआछूत की वही बीमारी है जो हमारे समाज में है". thewirehindi.com (Hindi में). दि वायर. पहुँचतिथी 17 अगस्त 2019.\n↑ 5.0 5.1 Tejpal Chaudhari (1994). Hindī vyākaraṇa vimarśa. Vāṇī Prakāśana. पप. 34–. ISBN 978-81-7055-344-1.\n↑ गुरु, कामता प्रसाद. "हिंदी व्याकरण". पहुँचतिथी 17 अगस्त 2019.\nसिद्धान्तकौमुदी - प्रकरण 1 से 10, संस्कृत विकिस्रोत पर (संस्कृत में)\nभोजपुरी भाषा अंक, अँजोरिया पत्रिका।\n"https://bh.wikipedia.org/w/index.php?title=संधि&oldid=665644" से लिहल गइल\nLast edited on 22 फरवरी 2020, at 11:23\nएह पन्ना पर आखिरी बेर संपादन 22 फरवरी 2020 के 11:23 बजे भइल रहल।


आंख - जगदीश खेतान - मैना: भोजपुरी साहित्य क उड़ान (Maina Bhojpuri Magazine)\nHome अनुवाद जगदीश खेतान Bhojpuri Kahani आंख - जगदीश खेतान\nआंख - जगदीश खेतान\nहम येगो आन्हर मंगन हईं जे आपन पेट जियावे खातीर इलाहाबाद के गलियन और बजारन मे भीख मांग के अपने परिवार के कइसो-कइसो जिआइलां। ई धंधा ठीक ना हवे बाकीर हम अपने आंखीन से लाचार हईं, नाहीं त दूसरे के आगे हाथ पसारल आ दर-दर के ठोकर खाईल के के नीक लागेला।केहू के नाही। हम हूं के नीक ना लागेला।\nअपने देश मे मंगन के कौन कमी बा? हर गांव हर शहर, हर टीशन आ बसटीशन मे हमार बिरादरी मिली। रेलगाड़ीन मे आ बसों मे मिल जईहं। मंदिर मस्जिद के आगे भी मांगत मिल जईहं।हिंदू आ मूसलमान मिल जईहं। हर जात आ हर सूबा के मंगन मिलीहं। लरीकवो मीलीहं आ बूढो जवान मिलीहं।न जाने केतना तरह के मंगन मिलीहं। हम अन्हरन मे आव वाला मंगन हईं।\nआखिर मे अपने देश मे मंगन के संख्या येतना ढेर काहें बा?इहां के लोग धर्मभीरु आ अन्धविश्वासी हवे।फेर जो भीख देवे वालन के कमी ना रही त लेवे वालन के का कमी रही।आन्हर,लूल आ बहिर भिखमंगन ले नाही बा। जवान आ मुस्टंड मंगन भी बान।येही मे कुछ साधु आ सन्यासी के ढोंग रचा के मांगतान।बुझाता की साधु आ सन्यासी के ढोंग रचा के ई समाज के बड़ा उपकार करेलं।कुछ आन्हर आ लूल के ढोंग रचावेलं आ भीख मांगे के नया-नया तरकीब लगावेलं।येसे हमरे जईसन के हक मारल जाला जे मजबूरी मे आन्हर होखले के नाते भीख मांगेला।येही ढोंगीयन के कारन हम जईसन मंगन के भी ताना आ गारी सुने के पड़ेला।बहुत जने हमहूं के ढोंगी समझेलं।अभहीन कलीहें के बात बा।हम पार्क रोड से अपने घरे आवत रहलीं त दू जने येही तरह के बात करत रहलं ओमे से येगो अपने संघतीया से कहत रहल कि "देख ओ मंगना के।केतना नीमन अन्हरे के नकल कईले बा।येही नकली भिखारियन के कारन आपन देश पछुआत जात बा।" ई सुन के गुस्सा से हमार करेजा जर गईल।बाकी हम का करतीं।\nहम एक बेर फेर रोये लगलीं आ कराह उठलीं।माई के मरले के दुख सबके होला।हमहूं के भईल।माई के ममता केतना गहीर आ माई के आसरा केतना बड़ होला येके उहे समझ सकेला जेकर बाप बचपन मे बेसहारा छोड़ के चल बसल हो।ओइसे त हम जवान हो गईलीं बाकी ओसे का।माई के परेम त सबसे अलग होला।माई अपने जवान बेटन के भी लरीकन लेखां बूझेली।\nजमाना जो दिल मे दर्द पैदा करेला त समय बीतले के साथ ऊ कम्मो होत जाला।हमरो दिल के दर्द आ माई के विछोह के दुख धीरे-धीरे कम होत गईल।हमार मेहरारु सोनवा भी हमार दर्द कम कईले मे हमार सहायक बनल।ओकरे उपस्थिती आ प्रेम से हमके नया चेतना मिलत गईल।नाम ओकर सोनवा रहल आ ऊ सोना लेखां चमकतो रहल।धीरे धीरे हमरे बियाह के पांच साल बीत गईल।सोनवा के रुप आ खरापन मे कौनो अंतर ना आईल।येही बीच हमरे येगो छोकड़ा पैदा भईल।ओकर नाम हम रामू रखलीं।जब ऊ चार बरस के भईल त ओके स्कूल भेजे लगलीं। हम हमेशा सुख-दुख के झूला मे झूलत रहलीं।पुरनका घाव भरले नाही रहल कि हमरे उपर फिर बर्जपात भइल।ये साइत हम येगो मकान बनवले मे मजूरी करत रहलीं।एक दिन काम कईले मे अचानक हमार गोड़ छते पर से बिछलाइल आ हम पीठी के बले जमीनी पर आ गईलीं आ गिरते हम बेहोश हो गइलीं।हमके तुरते अस्पताल पहुंचावल गईल।जहां जहां चोट लागल रहल मरहम पट्टी कईल गईल।अंखियो पर पट्टी बांधल गईल।जब हमके होश भईल त डाकटर बतवलस की पट्टी अठवें दिन खुली आ तब्बे हम इहां से जा सकेलीं।हम अठवां दिन के अगोरे लगलीं।\nसोनवा रामू के साथे रोज अस्पताल आवत रहल।ऊ खयको बनाके ले आवे।जहां हम काम करत रहलीं सोनवा काम करे लागल नाही त गुजारा कइसे होत।अब ले मुशकिल से हम दू-तीन सौ रुपया बचवले रहलीं।सोनवा के मजुरीओ कम मिलत रहल।ऊ औरत जो रहल।औरतन के मरदन से कम मजुरी मिलेला ई सबके पता होई।कइसो कइसो आठ दिन बीत गइल।केवल आंखी के पट्टी खुले के बचल रहल।अब आंखी के पट्टी खोलाये लागल।आंखीन के पट्टी खलते हम घबरा गइलीं ।हमरे आंखीन के आगे अब्बो अन्हार रहल। हम डाकटर से कहलीं कि हमके देखात नाही बा।आखीर का बात बा? डाकटर का जवाब देत?हम आपन आंख गंवा देले रहलीं।सोनवा रोये लागल।रमुओ रोवे लागल ।सबके रोअल देख हमरीयो आंखीन से आंस झरे लागल।असली दुख त हमही के सहे के रहल।\nहमन के रोअल-धोअल देख डकटरवो डांंट के बोलल "ई अस्पताल हवे। रोवे धोवे के जगह ना ह।दूसरे मरीजन के येसे कष्ट होला।"\nडाकटर ठीके कहत रहल।हम लोगन के चलते दूसरे मरीजनके कांहे तकलीफ उठावे के पड़े।हमके ऊ दिन याद पड़ल जब येगो लड़ीका अस्पताले मे रोवत रहल आ ओकर रोआई देख-सुन के हम झुंझलाये लागल रहलीं।फेर आज तीन जने के येके साथे रोवल-धोवल ?हमरे दिल के कोने मे बइठल मानवता जोर मरलस हम चुप हो गइलीं।रामु आ सोनवो के चुप करवलीं।उठ के खड़ा भइलीं आ टो-टो के सोनवा के हाथ पकड़ के कहलीं कि अब चल के घरे चलल जां।हम सोनवा के आ रमुआ के साथे घरे पहुंच गइलीं आ सोनवा से कहलीं "तनी हमार लठीया दे दे कोनवां मे खड़ा होइ।" लाठी हाथे मे लेके हम विचार करे लगलीं की ई उहे लाठी ह जौन हमार शान बढावत रहल।आज से उहे हमार सहारा बनी।पहीले लाठी हमरे सहारे चलत रहल।अब हमके येकरे सहारे चले के पड़ी।\nसोनवा के रोजाना चार रुपया मजूरी मिलत रहल।भला चार रुपया मे तीन जने के गुजारा कइसे होई।फेर सूनसान कोठरी मे बिना आंख के समय काटल केतना कठिन हो जाई।एक-एक पल जइसे पहाड़ बुझाये लागल।ई कहावत लोग ठीके कहेला कि बइठले से बेगार नीक।कामे मे बझल रहले से समय भी मजे मे कट जाला।फेर हमरे अइसन काम काजी आदमी के हाथ पर हाथ धई के बइठल भला कइसे सुहायी।बाकी मजबूरी सब करावेले।कहां हम मजूरी कइके सबके पेट पालत रहलीं ।अब मेहरारु के कमाई से हम सबके गुजर होता।ठीके कहल जाला कि कब्बो नाव गाड़ी पर आ कब्बो गाड़ी नाव पर।बाकी चार रुपया मे पूरा परिवार के पेट भला कइसे भरत?एक त चिंता आ दुसर आधा पेट खयका से हमरे मे परिवरतन आईल शुरु हो गइल।कपड़ा गंदा रहे लागल आ फाटे लागल।चैहरा पर दाढी बढ गईल।ये जीयले से त मुअल ठीक बा।पड़ोसी व्यंग बाण छोड़े लगलं।लोग कहे लागल " ये मुस्टंडा के देख ,आन्हर हो गइल बा त का भईल?हाथ गोड़ त नीमने बा फेर भीख कांहे न मांगता।"हमरे दिल मे ई बात घर कई गईल।ऊ ठीके त कहत बा।हम तब्बे तय कई लेहलीं कि अजुये से हम भीख मांगे के धन्धा शुरु कई देब।रमुआ हमरे बगलीये मे बईठल रहल।सोनवा मजूरी करे गईल रहे।हम हाथे मे लाठी ले के खड़ा हो गईलीं आ रमुआ के हाथ पकड़ के कहलीं "बेटा, उठ आजु से हम तोरे संगे भीख मांगल शुरु करब।" आ हम घर से निकल पड़लीं।जात के हरखू के घरवालन से कही देलीं कि सोनवा आई त कही दीह कि हम संझा ले आ जाईब।ऊ हमार कौनो चिंता न करी।\nहमके अजीब लेखां अनुभव होखे लागल।शरम के मारे भीख मांगे के हिम्मत ना पड़त रहल।केहू जान पहचान वाला हमके भीख मांगत देखी त भला का कही।एक बेर त मन मे आईल कि लौट चलीं लेकिन तब्बे सोनवा के मासूम चेहरा हमरे आंखी के सामने कौंध गईल और लोगन के व्यंगबाण हमरे काने के छलनी करे लागल।हमरे मन के अंदर से हिम्मत बंधावे वाला आवाज आईलः "तोहार दाढी बढ गईल बा ।तोहरे चेहरा और शरीर मे बहुत परिवरतन हो ग ईल बा।भला के तोके चीन्ह पाई।"हमके हिम्मत आ गईल और लाज शरम कोसो दूर भाग गईल।हम रमुआ से कहलीं कि बेटा आनंद भवन के पास चल।उहां बइठले पर आनंद भवन के सैर करे वालन से कुछ पइसा मिलीये जाई।\nआनंद भवन के आगे हम येगो चादर बिछा के बैठ गईलीं।बैठले के बाद हम रमुआ से कहलीं "बेटा ते स्कूल जो।स्कूल से वापस अईह त हमहु के लिअवले जइह।हम ना चाहत रहलीं कि हमरे साथे-साथे रमुआ भीख मांगे के धंधा करे लागे।हम ओके आदमी बनावल चाहत रहलीं।रमुआ स्कूल से वापस आईल आ हमे वापस घरे ले गईल।येतने समय मे हमके पांच रुपया ले मिल गईल।सोनवा ई काम करे के मना कईलस लेकिन हम ना मनलीं।रोज भीख मांगे के हमार दिनचर्या हो गईल।आनंद भवन के आगे चादर बिछा के बैठ जाईं और जे आवे ओकरे आगे हाथ पसार के गिड़गिड़ाये लागीं।लज्जा आ झिझक धीरे-धीरे कम होत गईल।अब ये पेशा के सगरो रंग-ढंग हमके मालूम हो गईल।पहिले दिन त पांचे रुपया मिलल रहल बाकी जईसे-जईसे ये पेशा के ढंग लूर के जानकारी होत गईल ओईसे हम ये धंधा मे पारंगत होत गईलीं आ भीखियो ज्यादे मिले लागल।अबहीन कल जौन पईसा मिलल रहल ओके गिनलीं त छब्बीस रुपया निकसल।अब आनंद भवन से कटरा आ कर्नेलगंज जाये खातीर रमुआ के भी जरुरत ना रहल।रस्ता मे पड़ेवाला हर खंभा, हर मोड़ और मकानों के हमार हाथ आ गोड़ मिलके साध ले ले रहल।\nअगोरत-अगोरत माघ महीना भी आ गईल।मेला लागे लागल।आंखी के आपरेशन के कैम्प भी लाग गईल।पहीलहीं दिन जा के हम आपन आंख देखवलीं।डाकटर बतवलस कि आंख ठीक हो जाई।आपरेशन खर्च जमा करे के कहलस आ आपरेशन खातीर दूसरे दिन आवे के कहलस।हम आपरेशन खर्च जमा कई के तेजी से चलके घरे पहुंचलीं।लागल की हाथे गोड़े मे पांख जाम गईल होखे।सोनवा के खुशखबरी सोनवलीं त ऊ कुछ बोलल नाही।हम भिनसहरा के अगोरे लगलीं।रात मे रही-रही के नींद उचट जा।सपना मे देखलीं कि हमार आंख वापस आ गईल बा।सबेरे नीद खुलल त सोनवा कहलस "बहुते तेज बारिश होता।मेला भला कईसे जईब?"\nहम मन मे निश्चय कईलीं कि काल चल चलब।एक दिन मे भला कौन फरक हो जाई।लेकिन भगवान के कुछ और मंजूर रहल।ओही दिन सांझ के हमके बोखार चांप देलस।बोखार मियादी रहल आ ओकर पिंड बीस दिन बाद जा के छूटल।तबले मेला उठ गईल रहल आ आंखी के कैम्प भी उठ गईल रहे आ दवा-दारु मे हमार रुपयवो उठ गईल रहे।फेर उहे गली-गली के ठोकर खाईल आ लोगन के आगे हाथ पसारल हमरे भाग मे लिखल रहल।लेकिन हमहूं हिम्मत ना हरलीं काहें कि ई भीख मांगे के धंधा से हमके नफरत जो रहल।हम फिर भीख मांग के पैसा इकटठा कईल शुरु कई देलीं। आ आठे-नौ महीना मे हम उम्मेद से ज्यादे पैसा जुटा लेहलीं काहें कि हमके अपने धंधा के सब गुर मालूम हो गईल रहे।जाड़ा शुरु भईल आ हम आपरेशन करावे खातीर बनारस जाये के निश्चय कई लेलीं आ एक दिन सोनवा आ रामू के लेके प्रयाग स्टेशन पहुंच गईलीं।बनारस जाये वाला गाड़ी आईल आ ओमे जाके हम लोगन बैठ गईलीं।गाड़ी चल देलस।सोनवा आ रमुआ एक कोने मै बैठा के हम गावे लगलींः-\nई गवले पर कुछ पइसो मिलल।ई गीत हमके बानो नाव के मेहरारु सिखवले रहल।उहो भीख मांगे के धंधा करत रहल।रस्ता भर डब्बा बदल-बदल के भीख मांगे के काम जारी रखलीं।हम ई ना चाहत रहलीं कि रुपया के कमी के कारण कौनो अड़चन आजा।बनारस अवते हम उतर गईलीं आ शहर के ओर चल देलीं।सबसे पहिले हम रहे खातीर बीस रुपया महीना के हिसाब से येगो कोठरी भाड़ा पर लेहलीं आ सोनवा के साथे ले अस्पताल पहुंच गईलीं।डाकटर जांच कईलस आ कहलस "घबरईले के कौनो बात ना बा।कल्हे आपरेशन हो जाई।सब तैयारी कईके कल अईह।"\nदूसरे दिन ठीक समय से हम अस्पताल पहुंच गईलीं आ भरती हो गईलीं।जांच होई गईल रहे।ओही दिन नीमने आपरेशन हो गईल और आंखीन पर पट्टी बंधा गईल।सोनवा रोज हमरे खातीर खाना बना के ले आवे।दस दिन बाद पट्टी खुले के रहल।फेर बेचैनी बढे लागल आ समय बीतावल पहाड़ बुझाये लागल।लेकिन ये बेचैनी मे भी खुशी छिपल रहल।रही-रही के खुशी के लहर उठे लागल।एक-एक दिन बीतत नव दिन बीत गईल।सांझ के समय रहल।सोनवा हमरे पास बैठल रहल।डाकटर साहब बतलवन कि काल सबेरे पट्टी खोल दिहल जाई।सोनवा हमसे कहलस "मन न लागे त आज रात रामू के अपने लगे रख ल।"हम कहलीं की "इहे ठीक रही।तोहके डर त ना लागी?\n"डर का लागी?का अब्बो हम बचा बानी का?सोनवा हंस के जवाब देलस।हम सोनवा के ओर से निश्चिंत हो गईलीं।सोनवा चल गईल आ रमुआ हमरीये लगे रही गईल।तब तक दीवाल घड़ी मे सात के घंटा बजल।हम करवट बदल-बदल के सुतले के कोशिश करे लगलीं।लेकिन सब कोशिश बेकार भईल।करवट बदलत- बदलत दस बज गईल।अस्पताल मे सूनसान हो गईल रहे।चहल-पहल खतम हो गईल रहे लेकिन हमार बेचैनी बढे लागल।हमरे मन मे विचार आईल कि नियत समय से कुछ घंटा पहिले पट्टी खोल देले से भला का नोकसान होई।हम काफी सोच-विचार के बाद हम अपने आंखी पर से पट्टी खोलल शुरु कई देलीं।एक बेर त पट्टी खोलले पर अन्हार बुझाइल रहे बाकी आज पटी खोलले पर आंखी के रोशनी वापस आ गईल।\nपहिले त कुछ धुंधलाह लागल फिर एक-एक चीज साफ देखाये लागल।रमुआ बगली मे सूतल रहल।हमरे खुशी के ठेकानान रहल।हम सोचलीं कि अब्बे चल के सोनवा के हैरत मे डाल देब।रमुआ के जगवलीं आ खुशी से चहक के कहलीं "हमार आंख वापस आ गईल।अब हम देख सकीलां।चल अब घरे चलल जां।"\nरमुआ हमरे ओर अचरज से देखे लागल।हो सकेला ई हमरे आंखी के भरम रहल होखे कांहे कि बहुत दिन के बाद रमुआ के हम देखले रहलीं।हम लाठी उठा लेलीं।सहारा लेवे खातीर नाहीं बल्कि सहारा देवे खातीर।लाठी के अब हमरे इशारा पर चले के बा।बाहर गेट पर चौकीदार स्टूल पर बैठल-बैठल ओंघात रहे।हम ओकर आंख बचा के दबे पांव रमुआ के साथे अस्पताल से बाहर निकल अईलीं।रमुआ आगे-आगे चल के रस्ता बतावत गईल।हमके भला रस्ता कहां से मालूम होत?हम त बस एक बेर ये रस्ता से सोनवा के साथे आईल रहलीं और उहो तब जब हम आन्हर रहलीं।रमुआ येगो घरे ओर इशारा कईके कहलस "ऊ रहल आपन घर।"\nघर देखते हम दौड़ गईलीं कांहे की ई समाचार हम जल्द से जल्द सोनवा के सुना के ओके अपने खुशी मे भागीदार बनावल चाहत रहलीं।दरवाजा के पास आके एकाएक गोड़े मे ब्रेक लाग ग ईल।अंदर से लालटेन के मधिमाह रोशनी दरवाजा के पल्लन के बीच से छन-छन के आवत रहल।हमरे मन मे विचार पैदा भईल कि तनी देखीं ये समय सोनवा का करत बीया।हम सोचत रहलीं कि अबले ऊ सुत गईल होई।दुनो पल्लन के बीच के सुराख मे हम आपन आंख जमा देहलीं।अंदर के नजारा देख के हम सकते मे आ गईलीं।सोनवा के बगली मे येगो गबरु जवान लेटल रहल आ सोनवा से हंस-हंस के बतियावत रहल।त का येही बदे सोनवा रमुआ के हमरे पास रखलस।हम अईसन नजारा भला कईसे देख सकतीं।हम सुराख से आंख हटा लेलीं।हम मिलावटी सोनवा लेके भला का करतीं।रमुआ हमरे बगलीये मे ठाढ रहल।हम रमुआ से कहलीं " ये बेटा चल डाकटर के अंखीया वापस कईले आईं।"आंख वापस मिलले से अनेरे दिल के तकलीफ भईल।ई आंख ना रहल तब्बे नीक रहल।\nरमुआ कहलस "पिताजी ई का कहत बाड़।ई अंखियो भला कहीं वापस होला?"\nतब तक कौनो घंटाघर से बारह बजले के घंटा सुनाईल।हम रमुआ से कहलीं- "चल वापस इलाहाबाद चलल जाई।" मगर ऊ हमरे साथे चले के तैयार ना भईल कांहे कि आखीर मे ऊ अब्बो बचवे न रहल आ हर बचवन के लेखां अपने माई से ज्यादे प्यार करत रहल।ऊ दरवाजा खोलावे चलल आ हम टीशन के राह पकड़लीं आ जौन पहिला गाड़ी मिलल ओसे वापस चल देलीं।\nनाम: जगदीश खेतान\nनिवास स्थान:- कप्तानगंज, कुशीनगर\nशिक्षा: एम काम प्रयाग विश्व विद्यालय 1962\nकईगो कहानी के पुरस्कार मिलल बा\nकईगो कहानी आकाशवाणी से प्रसारित\nकईगो पत्रिकन में कहानी औरी उपन्यास धारावाहिक के रुप में परकासित


गिनी के खाड़ी - विकिपीडिया\nगिनी के खाड़ी\n0°0′N 0°0′E / 0.000°N 0.000°E / 0.000; 0.000निर्देशांक: 0°0′N 0°0′E / 0.000°N 0.000°E / 0.000; 0.000\n2,350,000 किमी2 (2.53×1013 वर्ग फु)\nगिनी के खाड़ी (अंगरेजी: Gulf of Guinea) अटलांटिक महासागर के उष्णकटिबंधी हिस्सा के सभसे उत्तरपूरबी भाग हवे जे गैबोन के केप लोपेज से लाइबेरिया के केप पाल्मास ले बिस्तर लिहले बाटे। एही खाड़ी में बिसुवत रेखा आ प्राइम मेरिडियन एक दुसरे के काटे लीं।\nकई गो नदी एह खाड़ी में गिरे लीं जिनहन में नाइजर आ वोल्टा नदी प्रमुख बाड़ी स। एह खाड़ी के भीतर बेनीन के खाड़ी (बाईट ऑफ़ बेनिन) आ बोनी के खाड़ी (बाईट ऑफ़ बोनी) प्रमुख थलरूप बाड़ी स।\nएह खाड़ी में पानी छोड़े वाली सभसे प्रमुख नदी नाइजर नदी हवे।\nएह खाड़ी के भूगोलीय बिस्तार खातिर अलग-अलग परिभाषा दिहल जालीं; इंटरनेशनल हाइड्रोग्राफिक ऑर्गेनाइजेशन (International Hydrographic Organization) एकर परिभाषा देला कि एकर सभसे दक्खिनी-पच्छिमी माथ "बी लाइन (B line) लोपेज अंतरीप (0°37′S 8°43′E / 0.617°S 8.717°E / -0.617; 8.717) गैबोन से उत्तर-पूरुब ओर Ihléu Gago Coutinho (Ilhéu das Rôlas) (0°01′S 6°32′E / 0.017°S 6.533°E / -0.017; 6.533) ले हवे; आ एकरा बाद एगो लाइन उत्तरपच्छिम में Ihléu Gago Coutinho से पाल्मास अंतरीप (Cape Palmas) (4°22′N 7°44′W / 4.367°N 7.733°W / 4.367; -7.733) लाइबेरिया ले हवे।\n↑ "Limits of Oceans and Seas, Draft 4th Edition: North Atlantic Ocean and its Sub-Divisions". International Hydrographic Organization. 2002. ओरिजनल से4March 2016 के पुरालेखित. पहुँचतिथी5April 2017.\n"https://bh.wikipedia.org/w/index.php?title=गिनी_के_खाड़ी&oldid=716425" से लिहल गइल\nअफिरका के भूगोल\nअटलांटिक में किनारे के सागर\nअफिरका भूगोल आधार\nएह पन्ना पर आखिरी बेर संपादन 27 अप्रैल 2022 के 09:39 बजे भइल रहल।


(1) अकरुणत्वमकारणविग्रहः,परधने परयोषिति च स्पृहा। सुजनबन्धुजनेष्वसहिष्णुता, प्रकृतिसिद्धमिदं हि दुरात्मनाम्।। – भर्तृहरि गसल निठुरता हद गहिरोर पोरे-पोर। पोंछ उठवले हरदम सगरी, सींघ लड़ावे के तत्पर। सकल उधामत चाहे करि लऽ जीति ना पइब कबो समर। अनकर माल-मवेसी, धनि पऽ निरलज आँखि उठावे, सुजन बंधु सन इरिखा पारे, दुरजन जान सुभावे। (2) दुर्जनः परिहर्तव्यो विद्ययाऽलङकृतोऽपि सन्। मणिना भूषितः सर्पः किमसौ न भयंकरः।। – भर्तृहरि पढ़ल-लिखल भल सुकराचारी, ताने रहे। कतो बिछंछल मनियारा के कवन गहे? (3) जाड्यं ह्रीमति गण्यते व्रतरुचौ दम्भः शुचौ कैतवं शूरे निर्घृनता मुनौ विमतिता दैन्यं…\nअनूदित साहित्यदिनेश पाण्डेयLeaveacomment\nकचहरी में वोकील मिलेलन टरेन में टी टी चलेलन बरहों महीना कोट काहें पहिरेलन ? अगर नइखी जानत राज त जान जाईं आज। कोट पहिरला से खलित्तन के संख्या हो जाले जियादा राउर सुरक्षा अउर संरक्षा के पक्का वादा। जे केहु थाकल-हारल, मजबूरी के मारल धाकड़ भा बेचारा इनका भीरी आ जाला मुँह मांगल रकम थमा जाला समन्दर लेखा करियवा कोट में सभे कुछ … समा जाला। मूल रचना- काली कोट मूल रचनाकार- मोहन द्विवेदी भोजपुरी भावानुवाद- जयशंकर प्रसाद द्विवेदी\nअनूदित साहित्यकरियवा कोट, जयशंकर प्रसाद द्विवेदी, मोहन द्विवेदीLeaveacomment\nफागुन के रात बा । आम के बउर के गमक लेके नवबसंत के मीठ-मीठ हवा बहsता। तालाब के किनारे एगो पुरान लीची के गाछ के घन पतsइयन के बीच से रात-रात भर जागे वाला कवनों बेचैन पपीहा के तान मुखर्जी के घर के एगो निद्राहीन शयन कक्ष में प्रवेश कर रहल बा । हेमंत तनी चंचल भाव से कब्बो आपन मेहरारू के माथा में बांन्हल जूड़ा के केश खोल के आपन अंगूरी में लपेटsता, कब्बों ओकर कडा के चूड़ी में भिड़ा के टन-टन आवाज करsता, आ कब्बो ओकर जुड़ा में लपेटाइल माला…\nअनूदित साहित्यसरोज सिंहLeaveacomment


भोला बाबू – Anjoria\nCategory: भोला बाबू\nएक दिन एगो फूल बेचे वाला आपन हजामत बनवावे सैलून गइल. हजामत का बाद पूछलसि, कतना पइसा ? हजाम जवाब दिहलसि, एको पइसा ना. एह हफ्ता हम समाजसेवा करत बानी.…\nभोला बाबू खीसे फनफनाइल रहलें. पुछनी कि का बात हऽ त बिफर पड़लें. कहे लगले, नीतीश त हदे कर दिहलें. अइसनो कइल जाला ? लोकतंत्र के कमजोर कर के राख…


3० गो जोगीरा | त बोलीं जोगीरा सा रा रा रा.... | जोगीरा\nHome आलेख 3० गो जोगीरा | त बोलीं जोगीरा सा रा रा रा….\nजोगीरा होरी के एगो अलगे कनछी ह। एकर एगो अलग रंग-लालित्य बा । गवनई का बीच में फोरन लेखा, एह नगीनन के चमक सहजे मन लोभि लेला । एकरा परंपरा का बारे में सोध करेवाला लोगन आ विदवानन के कहनाम बा कि हमनी किहाँ नाथन आ सीधन के जबन परंपरा पावल जाला आ जेकरा साहित्य का बारे में हिन्दी के राहुल जी आ हजारी प्रसाद द्विवेदी से आज ले कतूना ना विद्ववान लिखले बा ओही काल से एकरो चलन बा । पहिले एकर रूप दोसरा तरह के रहे। कबीर पंथी निरगुने मत में एगो अलग सान के साधु रहेन । एह लोगन का केहू से पटरी ना खाय । एही दरम्यान ई लोगन के भिड़न्त नाथन आ सिधन से होत रहे। पहिले से शास्त्रार्थ के परंपरा न वैदिको मत में पावल जाला, एह से नया तरह के मत वाला लोगन के आपस में जवाब-सवाल करे के परत रहे। इहे कारन वा कि जोगीरा सएली में जवाब-सवाल के बहते चलन बा। एगो दोसरा के थाह पावे, तरक-वितरक मेवात काटे या आपन मत मनवावे खातिर ई सएली के जनम दिहल । एह से अपने देखब, कि पहले एगो सवाल दागना त दोलर ओकर जबाव देता । बहुत सवालो धरम से जुडल मिलऽता ।\nएकरो में होरी लेखा सुमिरन, सिव, राम, कृस्न भा निरगुन भाव से जुड़ल भा एतिहासिक आ लोक जीवनो के बिसय बना के आपन भीतर के भावन के सब्द दिहल गइल वा । एह तरे तरह-तरह के सएली में लोकजन आपन भड़ास निकालऽता । बेवस्था आ जीवन के कटु अनुभव प अपने के बहुते जोगीरा मिली। एह सभ के नमुना नीचे दिहल जाता\nकवनो-कवनो अनुप्रास-उपमा का साथे कतुना गम्हीर भाव से भरल जोगीरा बा । संख्या (६,११-१२,) में पाखंडन प सीधे चोट कइल गइल बा, जवन कबीर के मत आ सोभाव से मिलता। समाज में वेआपल ऊँच-नीच के भाव पर विरोध फूटता । सवाल-जवाब सएली से अपने ई बात जरूर बुझात होई कि गंवई लोगन में पउरानिक भा दोसर-दोसर जानकारी, अनुभव के परीच्छा लेवे खातिर एकर उपयोग भइल-एह दिसाई लोक-सोभाव के जाने-परखे के दुआर खुलऽता ।\nकुँवर सिंघ के बिसय बना के कहल जोगीरा में जवन आखिरी डॉढ़ि बा, ओकरा प बेल मी। लोगन के उछाह आ बिजय-भाव के उपरवाँछल सदेहे बुझा जाता। करो कुँवर को ठीक के आदेस आ भासा के टोन के लाट के सोभाव-सनमति से बइठाई तब एकर महिमा खुल जाता। समाज आ अड़ोस-पड़ोस में फइलल उलझन एक से एक चोटार वेअंग जोगीड़न में भरल वा, ऊ. देखि के अचरज होता । वाकिर आगे चल के एह जोगिड़न में फटहपन आ फूहड़पन आवत गइल । ओह जोगिड़न के एगो आपन रंग आ बेधाकरन वा । ओकरो लोगन के रूचि के पता चलेला । आपन हुलास के परगट करे के ढंग खुलेला । बाकिर मरजाद के धेआन में राखत ओह गीतन के अपना मगरह से एह संकलन में ले आवे के हिम्मत ना परल । अब नमूना देखीं –\nपुरान भोजपुरी संस्कृति के जाने खातिर एकमातर सभसे उत्तम साहित्य लोकोक्ति आ जोगीड़े बाड़न स । ई भोजपुरी संस्कृति के साफ झलकत दरपन बाड़े स।\nप्रथम सुमिरो सरस्वती की, दूजे दुरगा माय ।\nफागुन में जोगीरा गाऊँ कण्ठ विराजो आय ।\nजो कोई दुस्मन सम्मुख पावे लो तू सिर उतार ।।\nफिर जोगीरा सा रा रा रा ……..\nसवाल :- कवन देस को चलें भवानी,\nकवन देस को जाती ।\nकवना हाँथे खप्पड़ ले के।\nकवना हाँथे खाती ॥\nजोगीरा सा रा रा रा ……..\nजबाब :- पुरुब देस को चले भवानी,\nपच्छिम देस को जाती ।\nबावाँ हाँथ में खप्पड़ ले के,\nदाहिना हाँथे खाती ।।\nझाल बाजे डम्फ बाजे, बाजे मिरदंग ।\nसिवसंकर खेले होली पारबती के संग ।।\nअबीर गुलाल डारे, घोर घोर के रंग ।\nसंकरजी के जटा-जट से वहती माता गंग ।।\nफिर देखे चलो जा सा रा रा रा……\nसवाल : केकर बेटा राज भरथरी, कह देना त नाम जी।\nकवन गुरु के चेला बन के भजते हरि का नाम जी ।।\nकै बरिस की उमिर भरथरी जोग रमाता तप में जी।\nकवन देस के रानी ब्याहे, का पछताये मन में जी ।।\nफिर देख चली जा सा रा रा राजवाब :-चंद्रसेन राजा के बेटा, जाहिर जग में नाम जी।\nगुरु गोरख के चेला होके, भटकत फिरे तमाम जी ।।\nतेरह बरस की उमिर भइआ, खाक रमाए तन में जी।\nसिंघलदीप की रानी ब्याहे जोग, करन पछताय जी ।।\nफिर देख चली जा सा रा रा रा\nअरर र र र र र र र ……..कबीरा ।\nहोरी होरी का कहो,\nहरि होरी का मूल,\nजिस होरी में हरि नहीं,\nउस होरी में धूल ।\nहोरी होरी का बको,\nहोरी में हरि बोल ।\nबिना हरि होरि हार,\nतुम्हारा है गदहे का मोल ।\nभला होरी में हरि को भुला नहीं ।।\nहोरी का यह स्वाग बनायो,\nसुनो मित्र होरि हार।\nतुम तो बनी रसीली राधे,\nहम तो नंदकुमार\nभला होरी का खेल खेलो रसिआ ।\nजिस होरी में हुरमत भागे,\nलागे कुल में दाग ।\nहोरी जहर कटोरी है,\nवह उस होरी में आग।\nभला लगवाओ होरी के रसिया ।।\nहरि हीरा के भुला रहे हो,\nपी होरी में भंग ।\nहरि न वोले, होरी बोले,\nहो करके बदरंग ।\nभला मृदंग बजा के रे रसिआ\nकाम-क्रोध का कीचड़ धोकर,\nग्यान-गुलाल लगाव ।\nपकड़ो फिचुकारी परेम के,\nराम-नाम गुन गाव ।\nभला होरी यह है सच्ची होरी ।।\nबन के बीर, अवीर उडायो,\nकिरच कबीर झनकार ।\nदुष्टों के मुख लाल करो\nभाई, फिचुकारी को मार।\nभला-गाली का गोला चला-चला ।।\nचढ़ी पियाली कल्लाली की,\nगाली बको गँवार ।\nकीचड़ नाली का पोतो,\nतन ताली पीट हजार।\nभला घरवाली झखै झरोखे पर ।।\nजिस बकरी का दूध पिओ तुम,\nवह माता भई तोर । उ\nस बकरी पर छुरा चलावो,\nघोर पाप है घोर ।\nभला देवी को मत बदनाम करो।\nउत रंग की फिचकारी चलती,\nइत आँसू की धार ।\nउत पूरी कचौरी,\nइत है खाली पेट उघार ।\nलगा दो आग, भला इस होली में ।।\nघर में बाबू मुरगो खाते,\nबाहर कंठी माल ।\nहमको तो ब्रह्मचर्य सिखावे,\nखुद रखनी दल्लाल ।\nभला भागो अस लेक्चर बाजों से ।।\nभंगी, धोबन के मुख चूमे,\nपंडा संड-मुसन्ड ।\nहमको हय कुजाती धकिआवे ,\nघरम है या पाखंड़ ।\nभला कहो वे, धूल उड़ाते धरमों को ।।\nसवाल : कवना काठ के बने खड़ऊवाँ,\nकवन इआर बनाया।\nकवन गुरु के सेवा किया,\nकवन खड़ऊवाँ पाया ।।\nबोलो जोगीरा सा रा रा रा….जवाब : चनन काठ के बने खड़ऊँवा,\nबढ़ई इआर बनाया।\nमैं ही गुरु के सेवा किया,\nमैं खडऊँचा पाया ।।\nबोलो जोगीरा सा रा रा रा……….\nझाल बाजे, डमरू बाजे, ढोलक बाजे घीरा ।\nकृस्नजी के मुरली बाजे, जमुना के तीरा ।\nठुमुक-ठुमुक नाच रही रधिकाजी प्यारी ।\nघोर-घोर के रंग डारे कृस्न बनवारी ।\nफिर देख चली जा सा रा रा रा……..\nसवाल : केकर बेटा राजा दसरथ, कवन पुरी धाम जी।\nको नारी से ब्याह किये बतला देना तुम नाम जी ।।\nकवन-कवन के गरभ से जनमें भ्राता चारू राम जी ।\nकवन रिसी जी जग्य कराया कइसे जनमें राम जी ।\nफिर देख चली जा सा रा रा रा ……जवाब : राजा अज के बेटा दसरथ अवधपुरी धाम जी।\nराम के माता कोसिला रानी भरत मातु केकई ।\nसुमित्रा के लखन जनमें सत्रुधन छोटा भाय जी ।\nस्रिगी रिसी जग्य कराये, अगिन देव खीर जी ।\nउहे खीर मातु सभ खाये पूत दियो जनमाई ॥\nफिर देख चली जा सा रा रा रा…..\nसवाल : कवन देस के राजा अच्छा,\nकवन देस के रानी ।\nकवन देस के कपड़ा अच्छा,\nकवन देस के पानी ।।जवाब : राम-राज के राजा अच्छा,\nजनकपुरी के रानी ।\nपच्छिम देस के कपड़ा अच्छा,\nउत्तर देस के पानी ।।\nसवाल : के गोकुल में रास रचउलस,\nके अहिल्या के तारा ।\nलंकापुर के मेघनाद के,\nकाहे लछिमन मारा ।।जवाब : सिरी किसुनजी रास रचउलीं\nराम अहिल्या तारा ।\nब्रह्मा जी के नजर फिरल तब,\nमेघहि लछिमन मारा ॥\nसवाल : कवन जुग में धरती डोली,\nकवन जग असमान ।\nकवन जुग में सीता हरी,\nकहाँ रहे भगवान ।जवाब : कलजुग में ही धरती डोली,\nद्वापर में असमान ।\nत्रेता में सीता हरी,\nमृग मारि रहे भगवान ॥\nजोगीरा सा रा रा …….\nकबीरा सा रा रा रा. …\nराम लखन भरथ सत्रुहन हनुमान रनधीरा,\nइन पाचों में हनुमाने रन धीरा।\nएह पाचों के सुमिर के हो,\nपंचो पाछे से बोला कबीरा ।।\nकबीरा सा रा रा रा….\nसवाल : कवन नाथ के टीका सोभे,\nकवन नाथ के माला ।\nकवन नाथ के गद्दी सोभे,\nकेकर मुँहवा काला ।।\nसंगी देख-देख पर देख जोगीरा सा रा रा रा …..जवाब : रामचंद के टीका सोभे,\nसीताजी के माला।\nविभीसन के गद्दी सोभे,\nरावन के मुँह काला ॥\nसंगी देख-देख पर देख कबीरा सा रा रा रा रा…\nभुलाई जा सभे पीर, बाजे दे मजीर ।\nलगाई दे अबीर, गाइ दे कबीर ॥\nगूजई दे चौपाल, होई दे चौताल ।\nजोगीरा सा रा रा रा……\nजोगीरा जोड़ बताना,\nनहीं तो घर चले जाना ।।\nजोरू से सीख के आना,\nजोगीरा हम से कहना ।।\nअजी हम से कहना सा रा रा रा रा … … … ..\nबालू के भीत उठाव,\nपत्थल के दरवाजा ।\nजिस पर मुनिआ रानी,\nमाँग सँवारे-निरखे फिरंगी राजा।\nजोगीरा सा रा रा रा … … …\nरामनगर रामनगर बुधु बांका,\nचीलम में दाग दियो चिलकत भागा\nजोगीरा सा रा रा … … …\nनाटे-नाटे जात रहा पीछे से ललकारा,\nएक कउड़ी के चिलम भराया, ठीक नजारा मारा।\nफिर देख पर देख जोगीरा सा रा रा रा …..\nछर र र र कबीर पंचों सुन लो मोर कबीर ।\nजोलहिन पहिरे कान में वारी,\nनाँव बतावे तरकी ।\nरोज मिआइन चरखा काते,\nमिआ चलावे ढरकी ।।\nचला सूत उठावा–भरा नरी हो।\nजोगीरा सा रा रा रा…….\nहाली-हाली मार ताली,\nमोरा जोगीरा जाता खाली ।\nमजे से कहो जोगीरा सा रा रा रा ……\nउड़ जा, उड़ जा कागज की पतंग उड़ि जा,\nआकास में जाके खिल जा,\nपेंच लते त कटि जा, लड़िकन धरे त फट जा ।।\nजोगीरा खेलs राजा,\nजोगीरा बोलs राजा।\nमस्त बना जा सा रा रा रा\nजोगीरा सा रा रा रा . …\nसा रा रा रा…..\nखेलाड़ी सा रा रा रा…\nउब महागुब तेरा खिड़की पर दूब,\nहरि चड़ते मेरा,\nतू राजा के बेटी मैं खूब नबाबा ।।\nतूँ चम्पे की कलिआ,\nमैं मस्त गुलाबा ।\nतू जंगल की हरनी,\nमैं हरन बेचारा ।।\nतू चकई हम चकवा,\nगुलेल करीं जाके,\nदरीआव में दहीले ।।\nदरीआव के लहर लेके,\nऊपर में उडिले ।\nऊपर में लागल धाका,\nनीचा में गिराय बाचा ।।\nमौला के नाम साँचा,\nतोहरा के चाची,\nहमरा के कहे चाचा।\nफेर देख चलि जा सा रा…रा..रा…\nबोल जोगीरा सा रा रा रा………\nजोगीरा सा रा रा रा………\nजोगीरा सा रा रा\nपिछला लेखखेसारी लाल यादव की फिल्‍म मेहंदी लगाके रखना 3\nअगिला लेख21 फरवरी को रिलीज होगी भोजपुरी मूवी ससुरा बड़ा पइसावाला 2


चालबाज चुलबुल पाण्डे में सीमा के धमाका – Anjoria\nमिलत जुलत नाम का बावजूद भोजपुरी फिल्म “चालबाज चुलबुल पाण्डे” आ सलमान के दबंग के चुलबुल पांडे मे कवनो समानता नइखे. बाकिर एह फिल्म में सीमा सिंह “मुन्नी बदनाम हुई” टाइप के एगो धमाकेदार डांस जरुर पेश करे वाली बाड़ी. दू सौ लेडीज डांसरन का साथ एह डाँस के एगो खास नया अंदाज में फिल्मावल जाई.


प्रत्याहार - विकिपीडिया\nप्रत्याहार संस्कृत व्याकरण में कई अक्षर सभ के एक साथ बतावे खातिर इस्तेमाल होखे वाला छोट नाँव हवें। माहेश्वर सूत्र सभ में दिहल खास तरीका से व्यवस्थित अक्षर सभ में से अलग-अलग अक्षर समूह के चिन्हित करे खाती प्रत्याहारन के इस्तेमाल होला। सूत्र में दिहल अंतिम अक्षर सभ के इत् संज्ञा होले आ कौनों अक्षर के साथ आगे आवे वाला इत् जोड़ के प्रत्याहार बनावल जा सके लें। गणना के अनुसार माहेश्वर सूत्र सभ से कुल 281 प्रत्याहार बनावल संभव बा हालाँकि, पाणिनि अपना व्याकरण (अष्टाध्यायी) में 42 प्रत्याहार सभ के इस्तेमाल कइले बाने। जबकि दू गो प्रत्याहार बाद के बिद्वान लोग के बनावल हवे। एह तरीका से संस्कृत व्याकरण में कुल 44 गो प्रत्याहार के इस्तेमाल भइल बा।\nअष्टाध्यायी में इनहन के बिधान नीचे दिहल सूत्र से होला:\nलघुकौमुदी में एह सूत्र के वृत्ति बा - अन्त्येनेता सहित अदिर्मध्यगानां स्वस्य च संज्ञा स्यात् । अंतमे आवे वाला इत् के साथ सुरुआती अक्षर, अपना आ बीचा में आवे वाला सगरी अक्षर सभ के संज्ञा (नाँव) होला।\nमतलब कि एह प्रत्याहार सभ के रचना माहेश्वर सूत्र के कौनों अक्षर आ इत् के जोड़ के होला आ ओह खास अक्षर आ इत् के बीचा में जेतना अक्षर आवे लें उनहन में से इत् सभ के लोप करा के बाकी बचल अक्षर सभ के ओही नाँव बूझल जाला।\nउदाहरण खाती अक् प्रत्याहार लिहल जाव तब माहेश्वर सूत्र में देखल जा सके ला कि 1. अ इ उ ण् आ 2. ऋ ऌ क् में दिहल अ इ उ ऋ ऌ के गिनल जाई आ ण् आ खुद क् के लोप हो जाई। एह तरीका से प्रत्याहार अक् = अ इ उ ऋ ऌ। मने कि पाणिनि के व्याकरण में जहाँ अक् कहल जाय ओकर मतलब कि एकरा से अ इ उ ऋ ऌ के बोध होखी। अक् एह तरीका से अ इ उ ऋ ऌ सभ के कोड नाँव हवे।\n↑ भीमसेन शास्त्री (2000). लघुसिद्धान्तकौमुदी - भैमी व्याख्या (Hindi में) (4था संस्क.). दिल्ली: भैमी प्रकाशन. प. 13.\n"https://bh.wikipedia.org/w/index.php?title=प्रत्याहार&oldid=659173" से लिहल गइल\nएह पन्ना पर आखिरी बेर संपादन 12 अगस्त 2019 के 05:59 बजे भइल रहल।


मलेशिया में शूटिंग कर के वापिस अइले सुदीप आ दिव्या – Anjoria\nभोजपुरी फिलिम “पारो पानवाली” के शूटिंग मलेशिया के मनोरम लोकेशनन पर करा के सुदीप पांडे आ दिव्या द्विवेदी लवट आइल लोग. भोजपुरिओ फिलिमन के शूटिंग अब बालीवुड फिलिमन जइसन होखे लागल बा. निर्माता रंजू सिन्हा के एह फिलिम पर भरपूर खरचा होखत बा. निर्देशन करत बाड़े राज वर्मा.\nसुदीप पांडे बतवलन कि एह शूटिंग में हेलीकाप्टर आ बोट के जम के इस्तेमाल भइल आ एकदम हिन्दी फिलिमन लेखा एकर शूटिंग करावल गइल बा. तय बा कि देखनिहारन के एह फिलिम से भरपूर आनन्द मिली.


निरहुआ के हिट पर हिट – Anjoria\nनिरहुआ के हिट पर हिट\nभोजपुरी सिनेमा के जुबिली स्टार निरहुआ के जादू हमेशा दर्शकन का माथे चढ़ के बोलेला. पिछला पाँच साल से नं. 1 नायक बनल निरहुआ एहू साल हिट पर हिट फिल्म दिहले बाड़न. एह साल के शुरुआत में ‘आखिरी रास्ता’, होली पर रिलीज ‘‘दिलजले’’, ओकरा बाद ‘‘दुश्मनी’’ आ ‘‘औलाद’’ सगरी फिलिम सुपर हिट रहली सँ. भोजपुरी के अबही तक के सर्वश्रेष्ठ पारिवारिक फिल्म ‘औलाद’ बिहार यु. पी. के कई सिनेमाघरन में 50 दिवस पूरा कइलसि.\nअब दुर्गा पूजा पर आइल ‘निरहुआ मेल’ बिहार आ यु. पी के लगभग 50 से बेसी सिनेमाघरन में कमाल के सफलता पवले बा. हर थियेटर में ‘‘हाउसफुल’’ कलेक्शन आवत बा आ टिकट ब्लैक में बिकात बा, बिहार के आरा, बक्सर, गया, छपरा, मोतिहारी, सीतामढ़ी, डेहरी में गजब के कलेक्शन मिलल बा.\nनिरहुआ के एह साल लगातार पाँच गो हिट फिलिम बतावत बाड़ी सँ कि बॉक्स ऑफिस पर ‘हिट पे हिट’ देबही वाला के नाम ह निरहुआ !


टटका खबर, शनिचर, ३१ जुलाई – Anjoria\nJul 31, 2010 टटका खबर, भोजपुरी समाचार\nलालू के राजद के राष्टीय दल के मान्यता रद्द हो गइल\nहाल का चुनावन में मिलल वोट का आधार पर चुनाव आयोग कई गो राजनीतिक दलन के मान्यता में फेर बदल कइले बा. हमनी खातिर सबले खास बा कि लालू प्रसाद के राजद अब राष्ट्रीय स्तर के दल ना रह के राज्य स्तर के दल हो गइल बा. लालू भाई एह से चिन्तित नइखन काहे कि ना त उनकर चुनाव चिह्न लालटेन छिनाये जा रहल बा ना दिल्ली में मिलल जमीन जवन राष्ट्रीय दल होखला का नाते राजद के मिलल रहुवे. सपो के झटका लागल बा आ अब ओकरा के मध्यप्रदेश आ उत्तराखंड में मिलल राज्य स्तर के मान्यता खतम कर दिहल गइल बा.\nमान्यता त बारह गो राशियनो के खतरा में पड़ गइल बा\nकहल जा रहल बा कि बाबिलिनियन सभ्यता का दौरान बनावल गइल जोडियक अब तर्क संगत नइखे रहि गइल काहे कि बारह गो राशियन का बीच में एगो तेरहवां राशि घुस आइल बा साँप ढोवत ओफिकस. एकरा के सर्पेंटरियसो कहल जाला. अब पुरा दुनिया में राशिफल बतावे वाला लोग के गणना गलत हो गइल बा बाकिर ऊ लोग थेथरियोलोजी का आधार पर अपना बात पर अड़ल बा. एहसे समुझदारन के त कवनो अन्तर नइखे पड़े वाला बाकिर राशिफल चाव से पढ़े वाला लोग के शायद अब भान हो जाई कि काहे कबो कबो ओह लोग के राशिफल गलत लागेला. ओइसे आधुनिक विज्ञान नाहियो त ८८ गो राशियन के मान चुकल बा.\nचुनावफल त टीआरएस के जीता दिहले बा\nआंध्र प्रदेश में भइल उपचुनावन में तेलंगाना राष्ट्र समिति के जोरदार जीत मिलल बा आ ओकर एगारहो उम्मीदवार जीत गइल बाड़न. पिछला चुनाव में टीआरएस के एहमें से दसे गो सीट मिलल रहे बाकिर अबकी ऊ तेलुगू देशम पार्टी के हरा के एगारहवाँ सीट जीत लिहलसि. एगो अउरी सीट पर चुनाव करावल गइल रहे जहाँ टीआरएस आपन उम्मीदवार ना दिहले रहुवे आ ओह निजामाबाद सीट से भाजपा के उम्मीदवार कांग्रेस के प्रदेश अध्यक्ष के हरा दिहले बा. एहू से कास बाति इ रहल कि पिछला चुनाव में कम अन्तर से जीते वाला टीआरएस अबकी साठ से पंचानबे हजार का अन्तर से जीतल बा. अब तेलंगाना राज्य के माँग अउरी मजबूती से उठी.\nभ्रष्टाचार का दलदल में गरदन तक डूबल बा राष्ट्रमंडल खेल के आयोजन\nमणि शंकर अय्यर के बाति कुछ लोग के जहर लेखा लागल रहुवे बाकि अब ओहू लोग के मुँह बन्द हो गइल बा जब एह खेल का आयोजन में बड़हन भ्रष्ट्राचार के खबर सामने आइल शुरु हो गइल बा. आयोजन समिति आपन दामन पाकसाफ बतावे का कोशिश में कहले बा कि निर्माण कार्य से ओकरा कुछुवो लेना देना ना रहे. ऊ त तइयार हो चुकल स्टेडियम के संचालने भर के जिम्मेदार बा. ओने एह कमाई के अनदेखी करत दिल्ली के मुख्यमंत्री कहले बाड़ी कि दिल्ली के व्यापारियन के एह मौका पर मलाई काटे खातिर पूरा तरह से तइयार रहे के चाहीं. अइसनका मौका बार बार ना आवे. जय हो!\nक्रिकेट कंट्रोल बोर्ड राष्ट्रमंडल खेल खातिर चन्दा देबे से इन्कार कइलसि\nबीसीसीआई कह दिहले बिया कि ऊ राष्ट्रमंडल खेल खातिर सौ करोड़ के चन्दा ना दीहि. अतने ना आल इण्डिया फुटवाल फेडरेशन के वादा कइला का बादो साढ़े बारह करोड़ के बकाया सहायता देबे से बोर्ड इन्कार कर दिहले बिया. फुटबाल फेडरेशन के पचीस करोड़ देबे के वादा बोर्ड कइले रहुवे जवना में से आधा दिहल जा चुकल बा. गनीमत अतने बा कि बोर्ड ऊ दिहलका रुपिया वापिस नइखे मँगले.\nसब बर्दाश्त कइल जा सकेला बाकिर न्यायालय के अपमान ना\nपिछला आठ साल से देश भर के सेकुलर जमात आ कांग्रेस सरकार नरेन्द्र मोदी आ गुजरात के बदनाम करे में लागल बा. इहाँ तक कि एगो मुसलमान तथाकथित आतंकवादी के मुठभेड़ में मरइला का बाद सगरी ताकत ओह मामिला में नरेन्द्र मोदी के फँसावे खातिर बेचैन बाड़ी स. बुझाता जे देश में आज ले कवनो दोसर मौत पुलिस का मुठभेड़ में नइखे भइल. सीबीआई अपना झोंक में अतना बेचैन बिया कि चाहत बिया कि मामिला गुजरात का बाहर कवनो कोर्ट में चलावल जाय. एही पर नरेन्द्र मोदी दहड़ले बाड़न कि गुजरात के न्यायालय के अपमान बर्दाश्त ना कइल जा सके. आ ऊ गुजरात के मान सम्मान खातिर कवनो हद के लड़ाई लड़ सकेले.\nबिहार के विश्वविद्यालय शिक्षकन के यूजीसी वेतनमान मिली\nबिहार सरकार जनवरी २००६ से विश्वविद्यालयन के शिक्षकन के यूजीसी वेतनमान देबे के एलान कर दिहले बिया.. बकाया भुगतान पाँच किस्त में दिहल जाई. एह बढ़ल खरचा के अस्सी फीसदी केन्द्र सरकार दीहि आ बाकी बीस फीसदी बिहार सरकार का कपारे रही. बाकिर अप्रैल २०१० का बाद के वेतनमान पूरा के पूरा बिहारे सरकार के देबे के पड़ी. लेक्चरार लोग अब असिस्टेन्ट प्रोफेसर आ रीडर लोग एसोसिएट प्रोफेसर कहल जइहें. बाकिर रिटायरमेंट के उमिर पुरनके रही. केन्द्र सरकार एकरा के पैंसठ साल करे के कहले बिया.\nबिहार भाजपा के चुनाव समिति में बिहारी बाबू के नाम नइखे\nअकसरहां बात बेबात पर शाटगन फायर मारे वाला बिहारी बाबू के नाम भाजपा का चुनाव समिति में नइखे. बिहारी बाबू के एह बाति पर कवनो बयान अबले नइखे आइल. एह समिति में डा॰सीपी ठाकुर, सुशील मोदी, नन्द किशोर यादव, अश्विनी चौबे, रविशंकर प्रसाद, किरण घई, हरेन्द्र पाण्डेय, शाहनवाज हुसेन, राजीव प्रताप रुडी राजेन्द्र गुप्ता, जनार्दन प्रसाद सिगरीवाल समेत बीस आदमी के नाम बा.\nग्रामीण स्वास्थ्य सेवा में यूपी सबले नीचे\nनेशनल रूरल हेल्थ मिशन अपना सर्वे का बाद ग्रामीण स्वास्थ्य सेवा का मामिला में यूपी के सबसे निचला पायदान पर रखले बा. राजस्थान, छतीसगढ़, गुजरात, जम्मू काश्मीर एह मामिला में सबले निमन मानल गइल बा. यूपी खातिर संतोष के बाति इहे बा कि महाराष्ट्र, बिहार, आ झारखण्ड के हालात ओकरे अइसन खराब बा.\nभारत के महिला टेनिस खिलाड़ी सायना नेहवाल के राजीव गाँधी खेल रत्न के सम्मान से नवाजल गइल बा. सानिया नेहवाल अबही दूनिया के नंबर दू महिला खिलाड़ी के रैंक मिलल बा.\nश्रीलंका का साथे दुसरका टेस्ट मैच में डबल सेंचुरी लगवला का बाद सचिन तेंदुलकर कहले बाड़न कि अब उनका उमिर के बात उठावे वाला लोग के चुप हो जाये के चाहीं. खिलाड़ी के खेल से ओकरा उमिर के कवनो संबंध ना होला.


पगलो आजी – भोजपुरी साहित्य सरिता\nओह दिने गाँव के प्राथमिक इस्कूल में कवनों बरात रुकल रहल।खूब चहल-पहल रहल।हमहन के घर के समनवे वाला खेत में तम्बू गड़ल रहल अउर बराती लोगन क खूब स्वागत -सत्कार होत रहल।लाउडस्पीकर पर ‘हाँथे में मेहँदी , माँगे सेनुर , बरबाद कजरवा हो गइल हो…।’ बजत रहल।ओहर समियाना में जेतने किसिम क गाना बजे एहर घर में आजी ओतने किसिम क गारी तजबीज के बाबा के आवभगत में लगल रहलीं।हम ओह समय कक्षा तीन में पढ़त रहलीं। न त गाना क महातम समझ में आवे न त गारी क।बस एतना जानत रहलीं कि कवनों न कवनों गारी बाबा के कपारे चढ़ी आ फिर उहो खुनुस में आजी के कुल्ह आकी-बाकी पूरा करे के धमकी देत गोजी लहरावत ,धोती फटकारत भरि-भरि गाल गरिआवत चल दीहन, कब्बो खेत ओरी त कब्बो सीवान ओरी।उनके जाते आजी बुदबुदात -खदबदात दाल -भात रीन्हे लगिहन।बाबा -आजी क कलह अउर सुलह दिनरात देखे क हमहन क आदत रहल बाकिर ओह दिने त अति हो गइल रहे।आजी क गारी रुकहीं क नाम ना लेत रहे अउर बाबा दुआरे बइठल इनके हिकभर सरापत रहलन।हम एह फेर में रहलीं कि एह झगड़ा-झंझट के फेर में बाबा के संगे समियाना में नाच देखे जाए के मिली कि ना।बड़ा जिदीअइले,धूर में लोट-लोट के रोवले त बाबा मानल रहलन बाकिर अब इनहन लोगन के झगरा-झंझट में कुल्ह मेहनत पर पानी पड़ले नियन लगत रहल।नउवा चच्चा हर कार-परोजन क बोलावा दुआरे आके दे जात रहलन।हर बोलावा पर हम कब्बो बाबा के पंजरे दऊड़ के जायीं कब्बो आजी के लग्गे बाकिर एह लोगन में गारी -गरगरहट भईले के बाद अइसन फुल्ला-फुल्ली हो गइल रहल कि ‘हूँ-टूँ’ भी बन हो गइल रहल।सांझी ले केहू -केहू से ना बोललस त हमहीं आजी के मनावे गइलीं–\n‘ए आजी हो! बिआह देखे ना चलबू का हो..ताई जी अउर … ?” बड़ा डेरात -डेरात अबहीं कंठ से एतने निकलल रहल कि आजी खुनुसन मारे के दउड़ा लिहलीं।\n‘भगबी कि ना इँहा से ..बियाह देखे जाए के ह इनके…अइलीं ह इँहा नेवता -हँकारी करे।कब्बे ले त एही ताक में लगल हउवे ऊ निस्तनिया कि हम एहर बियाह देखे जायीं आ एके पतुरियन क नाच देखे के मिले, कुल्ह पेट काट -काट के संचल -धइल कमाई लुटावे के मिले।अउर तू जवन बब्बा जी (बब्बा जी’ के मुँह चमकावत-बिरावत अउर हाथ नचावत उचरलीं) के कान्ही पर चढ़ि के नाच देखे जाए खातिर बेकल हई न त आवे दे तोरे माई-बाप के …कहीला न कि ..अपने त अपने ई बित्ता भर के लइकियो के नासत ह निस्तनिया।’ आजी से माई-बाप क नाँव सुनते हमके अइसन कँपकपी छूटल कि चललीं भाग।माई-बाप के कोप से अबहीं तक त इहे लोग बचावत आइल रहल ।छोट-बड़ भूल चूक ढांपत-तोपत आइल रहल ।माई-बाबू के घरे ना रहले के चलते ही त नाच देखे क सुखद संयोग बनल रहल ।इनहन लोगन क रार-तक़रार देख के त अब हमके तनिको आस ना रहल कि नाच देखे जाए के मिली।दुवार के समनही समियाना भइले प त मोका मिलल रहल नाच देखे जाए क ।एसे पहिले लइकी होइले गुने कहीं मेला-हाट,बर-बरात जइहीं के ना मिले।पिताजी एक ले खुनुसाह।कहीं अड़ोस-पड़ोस में भी खेलत धरा जाईं त अइसन डाँटे कि हमार होस-हवास गुम हो जाय।\nआजी क डाँट -फटकार सुन के हम चुपचाप दुआरे भाग आइल रहलीं आ लाउडस्पीकर पर बजत गानन के सुन के मन मनावत रहलीं।नाच देखे जाए क अब कवनों आस ना रहे तब्बो रहि -रहि के काली माई से इहे मनाईं कि हमार आजी माई मान जायँ ,की त बाबे खुनुसइले सही बाकिर नाच देखे चल दें।बाबा से पहिले आजिए के बियाह देखे जाए के पड़ल।टोला -मोहल्ला क गोतिनी दयादिन अइलीं आ आजी पहिन -ओढ़ के तइयार होके निकल गइलीं ,जाते जात हमरो के नयका फराक अउर चप्पल पहिना के धिरावत गइलीं– देख !जदि इ बुढ़वा पइसा रोपया लुटाई त हमके बतइहे।ओइसे त कुल बकसा-कोठारी ताला -कुण्डी दे आइल हईं बाकिर हऊ खुद्दीया बनियवा ..महपतरा एकर संगी न हS, रिन करजा देवे में एक छन ना गंवाई.. हमहीं न जानत हईं कि परसाल क रीन कइसे भराइल रहल…।’ आजी पता ना अउरी का – का बरबरात रहलीं , हमके कुछ ना सुनात रहल ..बस इहे लगे कि केतना जल्दी समियाना में पहुँची आ नाच देखे के मिले।आजी के गइले के बाद बाबा सफ़ेद कड़कड़ धोती -कुरता पहिन के तइयार भइलन आ हम उनकर उंगली थमले कुदत-फानत खूब सुन्नर सजल समियाना में पहुंचलीं।जगमग -जगमग करत दूधिया रोशनी में रंग-बिरंगा मंच सजल रहे।ओप्पर सात जनी नाचत रहलीं।गाना क एक लाइन अबहियों ले इयाद ह– सात सहेलियाँ खड़ी -खड़ी,गाना सुनावें घड़ी-घड़ी।’ कब्बो हम उनकर गाना सुनीं त कब्बो बेसुध होके उनकर बनाव-सिंगार देखीं।एक गाना ख़तम होवे त दोसर शुरू हो जाय अउर जब दुसरका शुरू होवे त कुछ नाचेवाली परदा के पीछे आके सुस्ताएं अउर अपने चेहरा पर कुछ सफ़ेद रंग क लेप लगावं।हमहूँ एकाध बार एह उम्मीद में जायीं कि हमरो मुखमण्डल पर गोर करे वाला पाउडर केहू पोत देत बाकिर केहू हमरे ओरी देखबो न करे सब अपनही सजे -धजे में लगल रहे।कुछ देर त नाच देखे में मन लगल बाकिर तनिके देर में इ देख के मन दुखित होवे लगल कि गाँवे क कुल बाबा -चच्चा लोग नचनियन प खूब जम के पइसा-रूपया लुटावत हउवन । ढेर दुःख इ देख के होत रहल कि हमरो बाबा जे दिन-दिन भर ररले प दस पइसा टाफी खाये के देत रहलन ऊ नाचेवालिन के रुपया प रुपया लुटावत हउवन।ई कुल देख के मारे जलन से हम रोवे -जिदिआए लगलीं कि- घरे चला….चला नाही त आजी के बता देब कि तू केतना -केतना पइसा लुटवला ह।’ बाबा कुछ देर ले त हमार रोवल गावल बरदास्त कइलन बाकिर जब बिलखल असह्य होवे लगल त दू-चार चटकन जड़ दिहलन।बाबा क दुलरुई रहलीं हम अउर कब्बो अइसन जबर झापड़ ना खइले रहलीं।जइसे -जइसे एक के बाद एक झापड़ पड़त जाए ओइसे -ओइसे हमरे रोवाई क सुर ऊँचा होत जात रहे।अबहीं हमार रोवा-रोहट चलते रहल कि समियाना में हड़कम्प मच गइल।जेके जहाँ से दवर मिलल उंहवें से भाग निकलल।एह भागा दौड़ी में बाबा न जाने कहाँ चल गइलन।नचनिया-गवनिया लोग मंच के पीछे लुका गइलन।भगदड़ में भागत -परात हमके इहे देखाइल कि पगली आजी जे हमरे आजी क सखी रहलीं दुनू हाथ से मोटका डण्डा भांजत मरद लोग के मारत -दहाड़त एकदम रणचंडी बन गइल रहलीं।ऊ हमरे ओरी दउड़ल अवते रहलीं कि केहू हमके गोदी में उठवलस अउर मंच के पीछे अन्हरिया वाले हिस्सा में आके लुका गइल।बाद में जब चारो ओर शांति छा गइल त हमके गोदी में लेके ऊ बहरे अइलीं।पगलो आजी से हमार जान बचावे वाली ऊ उहे नचनिया रहलीं जे मंच पर सबसे आगे खड़ी होके गावत रहलिन .. सात सहेलियाँ खड़ी-खड़ी…..।हम उनकर उपकार एतरे चुकवलीं कि घरे जाके बाबा क पइसा लुटावे वाला बात आजी से ना बतवलीं।\nओह दिन के बाद से पगलो आजी मय टोला -महल्ला मशहूर हो गइल रहलीं।हमार आजी त उनकर बखान करत ना थकें कि…’ सब हमरे सखी के पागल -पागल कह के लो-लो कइले रहेला न ,देखा लोग जवने नीच-पातकिन(बाबा ओरी देख के) के बड़-बड़ जाना सुधार ना पवलन उनके छनभर में हमार सखी क डंटा सुधार दिहलस।ओह सुधार कार्य के बाद जब -जब पगलो आजी घरे आवं त हम डर के मारे लुका जाईं।\nकक्षा तीन के बाद गाँव छूट गइल।पहिले गरमी के छुट्टी में फिर बाद में तीज त्यौहार,शादी-बियाह तक गाँवे आइल-गइल सिमट के रह गइल।\nएना पारी जब भाई के तिलक में गाँवे गइल रहलीं त पगलो आजी मिले -भेंटे आइल रहलीं।कुल्ह हाल -समाचार भइले के बाद हम पूछलीं कि -‘ए आजी !ओह दिनवा क बतिया इयाद ह जब तू बरतिया में घुस के सबके ठोंकले -बजवले रहलू …।’ जबाब में आजी ठहाका मार के हँसत कहलीं …बाची हो ! नसेड़ी-भंगेड़ी ,पागल-छीतर अदमिन के होस -हवास में ले आवे खातिर केहू न केहू के त पागल बनही के न पड़ेला, बन गइलीं…आजो सब पागल-पागल कहे ला त कब्बो हँस के चुप लगा जाइला त कब्बो अन्हेरहूँ धउरा लिहीला।\n‘त का कब्बो तोहके कवनों दिमागी बेमारी ना रहल ?’हम झिझकत -लजात पूछलीं ।\n‘ अरे भक्क! जइतू रानी…….अइसन कुल बेमारी रहत त महल-दुमहला तनात। बेटी -बेटा अपने-अपने घरे राज रजतन।’ दुनू सखी, माने हमार आजी अउर पगलो आजी दुनू जनी हँसत-बिहँसत रहलीं अउर हम बाउर जस पगलो आजी के भाव -भंगिमा में ऊ पगली तलाशत रहलीं जवन सैकड़न के भीड़ में अक्केले दम पहुँच के हड़कम्प मचा दिहले रहल।पगलो आजी उहे हमार आजी क दुलारी सखी रहलीं जिनके एह कांड से पहिले दुल्हिन आजी कहल जात रहल अउर जिनके शील-संकोच अउर नाक के नीचे तक के घुँघुट क उदाहरण हर नइकी पतोह के दीहल जात रहल।\n.डॉ सुमन सिंह\nतीन चौथाई आन्हर


नज़ीर हुसैन - विकिपीडिया\n(नाज़िर हुसैन से अनुप्रेषित)\nभोजपुरी सिनेमा के पितामह\n(1922-05-15)15 मई 1922\nउसिया दिलदारनगर, गाजीपुर, उत्तर प्रदेश, ब्रिटिश भारत\n16 अक्टूबर 1987(1987-10-16) (उमिर 65)\nनाज़िर हुसैन (15 मई 1922 – 16 अक्टूबर 1987) एगो भारतीय फिलिम एक्टर, डाइरेक्टर आ प्रोड्यूसर रहलें। लगभग 500 हिंदी फिलिम सभ में चरित्र अभिनेता के भूमिका निभावे वाला नाज़िर हुसैन भोजपुरी सिनेमा के भी हस्ती रहलें आ उनुके भोजपुरी सिनेमा के पितामह कहल जाला।\n↑ "Bhojpuri cinema scriptsasuccess story for five decades | entertainment". Hindustan Times. Retrieved 2017-08-09.\n↑ Khan, Danish (15 May 2012). "Nazir Hussain: From INA to Bollywood". TwoCircles.\n↑ Kapoor, Jaskiran (23 December 2009). "Suchalong journey". The Indian Express. Retrieved3February 2014.\n↑ Kapoor, Jaskiran (8 May 2009). "golden age of bhojpuri cinema". online india. Retrieved 16 February 2014.\n↑ Kapoor, Jaskiran (8 May 2009). "The bhojpuri (purvanchal) film industries". Retrieved 16 February 2014.\nई लेख केहू भारतीय एक्टर/ऐक्ट्रेस के बारे में एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=नज़ीर_हुसैन&oldid=548199" से लिहल गइल\nगाजीपुर जिला के लोग\n1922 में जनम\n1987 में निधन\nभारतीय एक्टर आधार\nएह पन्ना पर आखिरी बेर संपादन2मार्च 2018 के 20:25 बजे भइल रहल।


सोनिया गाँधी – टटका खबर\nसात घंटा ले चलल नौटंकी का बाद सोनिया गाँधी तय क लिहली कि ऊ आपन इस्तीफा ना सकरीहें आ तब ले कांग्रेस के अध्यक्ष बनल रहीहें जब ले कांग्रेस आपन नया अध्यक्ष नइखे चुन लेत. बाकिर इहो साफ हो गइल कि अब सोनिया गाँधी में अतना बेंवत नइखे रहि गइल कि कि ऊ पूरा पार्टी\nनयी दिल्ली, 13 जून. बतौर कांग्रेस अध्यक्ष राहुल गांधी के पहिलका इफ्तार में आजु मुसलमान वोट बैंक ला लार टपकावे वाला देश के कई गो विपक्षी नेता भोज खाए चहुँपलन. संघ के कार्यक्रम में शामिल होखे गइल प्रणवो दा एह भोज में शामिल भइलें. एह भोज में शामिल खासमखास लोगन में उपराष्ट्रपति रहल हामिद अंसारी,\nनयी दिल्ली 31 मार्च. पंजाब नेशनल बैंक घोटाला पर मोदी सरकार के चुप्पी पर सवाल उठावत कांग्रेस पूछले बिया कि आखिर एहमें लुकावल का जात बा, काहें कि एह घोटाला के खुलासा भइला 45 दिन हो गइल आ अबहीं ले एह मामिला में कवनो कार्रवाई नइखे भइल. अपना ट्वीट से कांग्रेस सवात कइले बिया कि\nकांग्रेस 2019 में फेरु सत्ता में वापस आई – कहली सोनिया गांधी\nमुंबई 09 मार्च(वार्ता). कांग्रेस के अध्यक्षा रहल सोनिया गांधी आजु एगो टीवी कार्यक्रम में बोलत नरेन्द्र मोदी सरकार पर जमके हमला बोलली आ कहली कि “अच्छे दिन” के हालो “इंडिया शाइनिंग” जइसन होखे वाला बा आ 2019 में ऊ वापसी करीहें. विपक्षी गोल के एकजुट करे का कोशिश में लागल कांग्रेस नेता सोनिया गाँधी कहली\nनानी कीहाँ काहें गइलन राहुल गाँधी\nदू दिन पहिले बाकायदा ट्वीट जारी क के कांग्रेसी गोल के अध्यक्ष बनि चुकल राहुल गाँधी देश के जानकारी दिहलन कि ऊ 93 बरीस उमिर केअपना नानी से भेंट करे जात बाड़ें. इटली जाए के एह फैसला पर देश में आ खाक क के सोय़ल मीडीया पर तरह तरह के सवाल उठावल जा रहल बा.\nपिछला यूपीए सरकार का दौरान मल्लिका-ए-हिन्दुस्तान के जिनिगी जिए वाली सोनिया गाँधी के दामाद राबर्ट वाड्रा के नाम कवनो ना कवनो घोटाला में सामने आवते रहेला. एक बेर वाड्रा के नाम हथियार घोटाला में सोझा आइल बा. जब कांग्रेस के कवनो नेता एकर जोरदार काट करे ना उतरल त मजबूरी में मल्लिका-ए-हिन्दुस्तान होखे का गलतफहमी\nमहतारी बेटा हेराल्ड घोटाला में बेल बान्ड भरले\nपहिले हवा बनावे के कोशिश करत कांग्रेसियन के कहना रहुवे कि सोनिया आ राहुल बेल बांड ना भरी लोग आ जेल जाए ला तइयार बा लोग। बाकिर समय रहते बुद्धि खुल गइल आ आजु पटियाला कोर्ट में पचास पचास हजार के बेल बांड भ दीहल लोग जवना का बाद अदालत एह लोग के जेल भेजे\nसोनिया राहुल के ‘कुरबानी’ देखावे का फेर में बिया कांग्रेस\nबतावल जात बा कि कांग्रेस पार्टी का तरफ से पूरा प्लान खींचा गइल बा कि अगिला 19 तारीख के जब सोनिया आ राहुल गाँधी नेशनल हेराल्ड के संपति हड़पे वाला तूंबाफेरी का मुकदमा में अदालत में हजिर होखीहें तब जमानत के बांड ना भरी लोग आ अगर अदालत जेल भेज दिहलसि त केन्द्र सरकार पर\nअमानत में खयानत के अछरंगी सोनिया आ राहुल के अपराधी का तरह पेश होखहीं के पड़ी\nसोनिया गाँधी हाजिर हो ! राहुल गाँधी हाजिर हो! काल्हु दिल्ली के पटियाला हाउस कोर्ट में एह तरह के आवाज सुने के मिल सकेला अगर आजु रात ले कवनो करामात नइखे हो जात. नेशनल हेराल्‍ड के करोड़ो रुपिया के संपति गलत तरीका से हथियावे के अछरंगी सोनिया गाँधी आ राहुल गाँधी समेत कांग्रेस के कुछ\nसोनिया गाँधी कहली कि सगरी कांग्रेस विधायक अजय राय का साथे बिया\nरासुका में गिरफ्तार वाराणसी के कांग्रेसी विधायक अजय राय के पत्नी रीना राय सोमार का दिने सोनिया गाँधी से भेंट क के अजय राय के रिहा करवावे के निहोरा कइली. उनुका साथे मीरजापुर मड़िहान के विधायक ललितेशपति त्रिपाठीओ रहलन. सोनिया गाँधी कहली कि राजनीतिक बदला लेबे खातिर कानून के ई दुरुपयोग कांग्रेस ला चिंता आ\nयंग इण्डिया मामला में फँसल कांग्रेस पुरान बखेड़ा गावे लागल\nशुक का दिने कांग्रेस का तरफ से फेरू ललित मोदी के मुद्दा उठावत सुषमा स्वराज आ वसुन्धरा राजे पर हमला बोलल गइल. भाजपा कहलसि कि सगरी नौटंकी यंग इण्डिया मामिला में सोनिया आ राहुल गाँधी के फँसत देख मामला से धेयान भटकावे के कोशिश भर बा. यंग इण्डिया मामला में कांग्रेस एगो गलत काम करे\nसोनिया के नजदीकि पर हवाला कारोबारी होखे के आरोप के जाॅच करावे के माॅग कइलन मोदी\nभाजपा का तरफ से देश के प्रधानमंत्री पद के उमीदवार नरेन्द्र मोदी गुजरात के भरूच में एगो सभा में कहलन कि केंद्र सरकार का ओर से करावल फोन टैपिंग में कांग्रेस अध्यक्षा सोनिया गांधी के एगो बेहद करीबी के हवाला कारोबार में लागल होखे के जानकारी मिलल बा बाकिर सरकार अब एह बात के लुकावे\nमोदी के जादूगर बतवली सोनिया त मोदी कहलें दिल्ली में काला जादू करे वाला बइठल बा\nकर्नाटक के कोलार में भाषण देत सोनिया गाँधी कहली कि एगो आदमी के जादूगर बना के पेश कइल जात बा कि ऊ आई त देश के सगरी समस्या के समाधान क दी.एकरा बाद झारखण्ड के जमशेदपुर में भाषण देत नरेन्द्र मोदी कहलन कि दिल्ली में एगो काला जादू करे वाला बइठल बा जवना का चलते\nफिरकावाराना वारदात रोके के कानून संसद के अगिला सत्र मे\nनयी दिल्ली 29 जनवरी (वार्ता) केन्द्र मे दस साल से सरकार चलावत संप्रग आ कांग्रेस के अध्यक्षा सोनिया गांधी आजु दिल्ली में बोलावल वक्फ विकास निगम के बइठक में कहली कि फिरकावाराना वारदात रोके वाला कानून संसद के अगिला सत्र मे ले आई सरकार. एही बइठक में आजु प्रधानमंत्री मनमोहन सिंह के भाषण बेरा एगो


कड़ेर सुरक्षा इंतजामन का बीच गोरखपुर आ फूलपुर में काल्हु डलाई भोट – टटका खबर\nगोरखपुर 10 मार्च (वार्ता) उत्तर प्रदेश के मुख्यमंत्री योगी आदित्यनाथ के प्रतिष्ठा के सवाल बन चुकल गोरखपुर संसदीय सीट आ उप मुख्यमंत्री केशव प्रसाद के फूलपुर संसदीय सीट के उपचुनावन में काल्हु कड़ेर सुरक्षा का बीच भोटिंग करावल जाई.\nपोलिंग करावे वाला दल अपना अपना मतदान केन्द्रन पर चहुंप गइल बाड़ी सँ.\nइलेक्ट्रानिक वोटिंग मशीन का बारे में विपक्षियन के जतावल अनेसा का बीत हर मशीन का साथे वीवीपैट लगावल जाई. राज्य निर्वाचन आयोग से मिलल जानकारी का अनुसार भोटिंग सबेरे सात बजे शुरु होके साँझ पांच बजे ले करावल जाई.\nएह चुनावन ला अर्द्धसैनिक बल आ पीएसी के 65 कम्पनियन के तैनाती कइल गइल बा. अतिसंवेदनशील 95 गो बूथन पर वेबकास्टिंग करावे के इन्तजाम कइल गइल बा.\nTags: उपचुनाव, गोरखपुर, फूलपुर


रामनाथ पांडेय शिखर सम्मान से डॉ. मयंक मुरारी अउर डॉ.जौहर शफियाबादी सम्मानित – भोजपुरी साहित्य सरिता\nपटना। भोजपुरी के पहिला उपनन्यासकार रामनाथ पांडेय के पुण्यतिथि पर 16 जून के पटना में एगो कार्यक्रम के आयोजन भइल। एह अवसर पर डॉ.मयंक मुरारी और डॉ.जौहर शफियाबादी के पहिला रामनाथ पांडेय शिखर सम्मान देहल गइल। दूनों विद्वानों के स्मृति चिह्न, प्रशस्ति पत्र आ शॉल से सम्मानित कइल गइल।\nसारण भोजपुरिया समाज आ जागृत प्रकाशन के तत्वावधान में मैत्री शांति भवन, अशोक राजपथ पर भइल यह कार्यक्रम में रामनाथ पांडेय के कालजयी रचना “महेन्दर मिसिर” के लोकार्पण भी भईल। कार्यक्रम के अध्यक्षता चंद्रकेतु नारायण सिंह जी कइनी। डॉ.सुनील पाठक, पूनम आनंद, तैय्यब हुसैन पीड़ित, भगवती प्रसाद द्विवेदी जइसन विद्वान मंच के शोभा बढ़इनीं। लोकार्पण के बाद रामनाथ पांडेय जी के व्यक्तित्व और कृतित्व पर उपस्थित विद्वान लोग आपन विचार व्यक्त कइलख। व्याख्यान के बाद काव्य पाठ भी भइल। एह में डॉ. मीना पांडेय, दिवाकर उपाध्याय, मधुरानी लाल, सुजीत सिंह सौरभ, श्याम श्रवण, सुधांशु कुमार सिंह आपन रचना के पाठ कइलीं। एह अवसर पर भोजपुरी साहित्य जगत से जुड़ल कई गो हस्ती उपस्थित रहल। एहमें शुभ नारायण सिंह शुभ, राजेंद्र गुप्त, प्रेमलता, यशवंत मिश्रा, प्रणव पराग, रवि प्रकाश सूरज आदि प्रमुख रहनीं। धन्यवाद ज्ञापन रामनाथ पांडेय के बड़हन लइका बिमलेंदु भूषण पांडेय कइलन तथा मंच संचालन दिवाकर उपाध्याय जी संभलनीं।\n8 जून से चलत रहे कार्यक्रम\nहर साल के तरह एह बार भी कार्यक्रम के सिलसिला रामनाथ पांडेय के जयंती 8 जून से शुरु भइल। 8 जून के चंपारण में 100 से ज्यादा कलाकार लोगन के सम्मानित कइल गइल। एकरा अलावा सारण भोजपुरिया समाज के पेज से हर दिन लाइव कार्यक्रम के आयोजन भइल। एहमें एक दर्जन से ज्यादा विद्वान लोग भोजपुरी साहित्य व रामनाथ पांडेय के कृति पर अपने विचार व्यक्त कइलख।\nरिपोर्ट – अर्धेंदु भूषण पांडेय\nटटका समाचारअर्धेंदु भूषण पांडेय, रामनाथ पांडेय शिखर सम्मान\nविश्व भोजपुरी सम्मेलन, गाजियाबाद इकाई आ सर्वभाषा ट्रस्ट के सम्हिलात संयोजन में गाजियाबाद में जनकवि राम...


29 जून से बिहार में ‘रंगबाज राजा’ के जलवा रही | CinemaBhojpuri.in\nJune 29, 2012 - इण्डस्ट्री न्यूज, फिल्म\n- Tagged: रंगबाज राजा\t- no comments\tरंगबाज राजा में पवन सिंहवेस्ट विंड फिल्म कंपनी के पेशकश ‘रंगबाज राजा’ के प्रदर्शन बिहार के सिनेमाघरन में 29 जून से कइल जात बा. भोजपुरी सुपर स्टार पवन सिंह के शानदार अभिनय से सजल निर्माता भुपेश्वर त्यागी आ निर्देशक अरविन्द चौबे के एह फिल्म में पवन सिंह का साथे उर्वशी चौधरी, संगीता तिवारी, बृजेश त्रिपाठी, जय सिंह के प्रमुख भूमिका बा. एह फिल्म में पवन सिंह गाँव के एगो अइसन नवही का भूमिका में बाड़न जे गाँव में होखत अत्याचार के खात्मा करत बा. फिल्म के संगीतकार मधुकर आनंद हउवें. निर्माता भुपेश्वर त्यागी के कहना बा कि दर्शकन के भरपूर मनोरंजन करी ‘रंगबाज राजा’. (प्रशांत निशांत के रपट)\nमिलत जुलतप्रदर्शन खातिर तइयार बाड़े ‘रंगबाज राजा’ (3)हॉलीवुड स्टार वार्विक डेविस करीहें भोजपुरी फिल्म में अभिनय (2)गहरात जात बा हैदर काजमी आ अक्षरा सिंह के ‘बिगुल’ क राज़ (2)फेरु चलल आदि शक्ति आ रमाकांत प्रसाद के सिक्का (2)मनोरंजन से भरपूर ‘भाई जी’ (2)To the official site of Related Posts via Taxonomies.\tLeaveaReply Cancel reply


"खून भरी मांग" के मुहूर्त का साथही शूटिंग शुरू – Anjoria\n"खून भरी मांग" के मुहूर्त का साथही शूटिंग शुरू\nग्रीन चिल्ली मीडिया एण्ड फिल्म प्राइवेट लि के बैनर तले बनत मल्टी स्टाररर भोजपुरी फिलिम ‘‘खून भरी मांग’’ के मुहूर्त पिछला दिने मुम्बई के फिल्मसिटी में नारियल फोड़ के कइल गइल.\nएह मौका प जानी मानी हस्ती लोग मौजूद रहुवे. एहमें खास रहले खेसारी लाल यादव, आनंद बिहारी यादव, सलाइ, अरुण सिंह, पंकज केसरी, पाखी हेगड़े, मोनालिसा, रिंकू घोष, शुभी शर्मा , अवधेश मिश्रा अउर राज जैसवाल. एकर निर्माता हउवें प्रदीप भैया आ निर्देशक हउवें राजकुमार. आर. पाण्डेय. एकरा के मुंबई के लोकेसनन प फिलिमावल जात बा.\nएहमें कुल एगारह गो गाना बा. फिलिम महिला प्रधान एक्शन फिल्म ह. एहमें खेसारी लाल यादव के अलगे तरह के किरदार बा. लेखक हउवें संतोष मिश्रा. निर्देशक बतवले कि फिलिम के बनावत में दर्शकन के मनोरंजन के पूर धेयान राखल गइल बा.\nनिर्माता प्रदीप सिंह, संगीत निर्देशन राजकुमार.आर.पाण्डेय, छायांकन फ़िरोज़ खान, नृत्य निर्देशक रामदेवन, गीत प्यारे लाल यादव, आ कला अवधेश के बा,\nमुख्य कलाकारन में खेसारी लाल यादव, पंकज केसरी, पाखी हेगड़े, मोनालिसा, रिंकू घोष, शुभी शर्मा, अवधेश मिश्रा , जे नीलम, माया यादव, राज चौहान,संभावना सेठ , संजय पाण्डे, मंटू लाल, अयाज खान एवं मनोज टाइगर है.\nPrevious Post: नेहा श्री आ के कल्लू के बिआह फिलिमावल गइल\nNext Post: ऐश्वर्या अरोड़ा अइली भोजपुरी सिनेमा में


Bangliniya Lyrics - Khesari Lal Yadav, Antra Singh Priyanka\nHomeKhesari_Lal_YadavBangliniya Lyrics - Khesari Lal Yadav, Antra Singh Priyanka\n0 Shayariwaves September 11, 2021\nBangliniya Bhojpuri Gana Lyrics, In Hindi And English, sang by Khesari Lal Yadav, Antra Singh Priyanka\nBangliniya Bhojpuri song (Bhojpuri Gana) Lyrics is Hindi Font 2021."Bangliniya" Bhojpuri Song (Bhojpuri Gana) is Starring/featuring "Pakhi Hegde and Khesari Lal Yadav" in the lead role. Bangliniya Bhojpuri Song (Bhojpuri Gana) Lyrics in Hindi sung by Khesari Lal Yadav, Antra Singh Priyanka in Bhojpuri Movie Baap Ji. Bangliniya song lyrics are penned down by Akhilesh Kashyap while music is given by Raushan Singh and the video has been directed by Ashish Satyarthi.\nShayariwaves प्रस्तुत करता है बंगलिनिया भोजपुरी गाना के लिरिक्स हिंदी भाषा में और इंग्लिश भाषा मे। शायरिवावेस आप सब भोजपुरिया भाई लोगो के लिए खेशारी लाल यादव और आन्तरा सिंह प्रियंका के सुपर डुपर हिट भोजपुरी गाना बंगलिनिया फिल्म भोजपुरी गीत के लिरिक्स लाया है। अखिलेश कश्यप द्वारा दिए गए गीत के बोल, म्यूजिक रोशन सिंह, अभिनेता सुपरस्टार खेसारी लाल यादव और अभिनेत्री चार्मिंग गर्ल पाखी हेगड़े। तो खूब लिरिक्स पढ़ी और आनद उठाई सभे।\nSinger's(Info)Khesari Lal Yadav, and Antra Singh Priyanka,\nStars Pakhi Hegde and Khesari Lal Yadav\nMusic:- Akhilesh Kashyap\nLyrics:- Raushan Sing\nBangliniya Bhojpuri Gana lyrics in English\nHum Ehi Khane Jabo, Arey Chup!\nHa Jabo Lekin Oo Alag Baat Ba\nKi Kuch Khabo Na\nE Ka Bola Tani Ji Rauwa?\nAa E Gando Gol Hobe Gando Gol Re\nAayi Ho Dada Bhoot Dha Lehlas Ka?\nE Kaun Bhasha Bola Tani Ji?\nUdi Baba Udi Baba Ki Bolchi Re Tu?\nAami Tumko Bhalo Bashi Karbo Karbo\nArey Baap Re\nLagata Ki Koyi Ka Dele Badi San Ka?\nHum Aini Kama Ke Purubwa Se Dhan\nTu Ta Det Baadu Jakham Oo Lagave Merham\nKaun Fasaile Biya Ji Rauva Ke?\nHum Aini Kama Ke Purubwa Se Dhan (Oh Ho Ho)\nTohse Nik Ba Bangal Wala Paniya\nTa Mati Maar Ke Bhatar Ke Fasawalas Re\nAami Bangal Jabo Aur Tada Tadi Karbo\nKauno Kuch Khiya Dele Badis Ka?\nKahe Etna Badbada Tani?\nKi Bolchi Re Ehi Khani Aasbo\nHata Hone Humke Dhara Na Akwari Mein\nMaare Ke Ba Doobki Bangal Wala Khadi Mein\nTa Pahile Nadi Rahi Bujhela Ab Nala\nAapan Chhat Chhodi Fanela Du Tala\nAaji Raur Tabiyat Pani Thik Ba Nu?\nTe Humke Rokbe?\nBhalo Hokhbe Gando Gol Tada Tadi\nHumra Jaan Ke Bujha Na\nSautiniya Re Sautiniya\nAami Ni Bolbe Aami Bangal Jubi\nJubi Tada Tudi Kurbey\nKahe Hayi Khaika Thik Naikhe Lagat?\nShehar Mein Bola Kaise Rahi Akela\nTahra Se Niman Oo Ta Karele Khela\nKi Tohse Niman Avinash Aa Vikash Bade Ho\nAkhilesh Apna Mehari Ke Paas Bade Ho\nKhol Khesari Ke Chubhava Jani Piniya\nTani Vivek Ji Se Sikh La\nKetna Badhiya Apna Mehraru Ke\nBangliniya Bhojpuri Gana lyrics-Khesari Lal Yadav, Antra Singh Priyanka,\nबंगलिनिया, भोजपुरी गाना हिंदी में:-\nहम एहि खाने जाबो !\nअरे चुप !\nहां हां जाबो लेकिन उ अलग बात बा की कुछ खाबो ना !\nई का बोलतानी जी रउवा ?\nआ ई गंडो गोल होबे गंडो गोल रे !\nआई हो दादा भूत धs लेहलस का ?\nई कवन भाषा बोलतानी जी ?\nउड़ी बाबा उड़ी बाबा की बोलछी रे तू ?\n.. अरे बाप रे ! लागता की कवनो कs देले बाली सन का ?\nहम अईनी कमा के पुरुबवा से धन\nतू तs देत बाड़ू जखम उ लगावे मरहम\nकवन फसईले बिया जी रउवा के ?\nतू तs देत बाड़ू जखम उ लगावे मरहम\nतोहसे निक बा बंगाल वाला पनिया अरे पनिया\nतs मति मार के भतार के फसवलस रे बंगलिनिया\nआमी बंगाल जाबो और ताड़ा ताड़ी करबो !\nकवनो कुछ खिया देले बाली सन का ?\nकाहे एतना बड़बड़ा तानी ?\nकी बोलछि रे , एहि खानी आस्बो !\nहट होने हमके धर ना अकवारी में\nमारे के बा डुबकी बंगाल वाला खाड़ी में\nमारे के बा डुबकी बंगाल वाला खाड़ी में\nतs पहिले नदी रही बुझेल अब नाला\nआपन छत छोड़ी फानेल दुताला\nआजी राउर तबियत पानी ठीक बा नु ?\nते हमके रोकबे ?\nभालो होखबे गंडो गोल ताड़ा तड़ी !\nहमरा जान के बुझ ना सवतिनिया रे सवतिनिया\nत मति मार के भतार के फसवलस रे बंगलिनिया\nआमी निबो ..!\nआमी बंगाल जुबी , जुबी ताड़ा तुड़ी कुरुबि !\nकाहे हई खयेका ठीक नईखे लागत ?\nशहर में बोलs कईसे रही अकेला\nतहरा से निमन उ त करेले खेला\nतोहरा से निमन उ त करेले खेला\nकी तोहसे निमन अविनाश आ विकाश बाड़े हो\nअखिलेश अपना मेहरी के पास बाड़े हो\nबोल खेसारी के चुभाव जनि पिनिया अरे पिनिया\nतनी विवेक जी से सिख ल !\nकेतना बढ़िया अपना मेहरारू के संघे बाड़े !!..........\nThis is the end of Bangliniya Lyrics-Khesari Lal Yadav, Antra Singh Priyanka. if you find any mistake then let us known by filling the contact us form with correct Lyrics.\n"Bhojpuri lyrics khesari lal More Songs (khesari Lal ke gana)\n1. Tu Jhoothi Tera Pyaar Jhootha - Khesari Lal Yadav\nWho sung the "Bangliniya" song?\n"Bangliniya" Song is sung by "Khesari Lal Yadav, Antra Singh Priyanka"\nWho is Written the "Bangliniya" song?\n"Bangliniya" Song Lyrics are written by "Akhilesh Kashyap".\nWHICH ACTOR/ACTRESS IS STARRING/FEATURING "Bangliniya" SONG?\n"Bangliniya" Song is Starring/featuring "Pakhi Hegde and Khesari Lal Yadav" in the lead role.\nwho is given music in the "Bangliniya" song?\nRaushan Singh is given music in the "Bangliniya" song\nWho is the Director of the Bangliniya Song?\nAshish Satyarthi has directed the song “Bangliniya“.\nAntra_Singh_Priyanka Bhojpuri Khesari_Lal_Yadav


गाँव में गूँजत नइखे ए हो रामा… – Hum Bhojpuria\nगाँव में गूँजत नइखे ए हो रामा...\nभर फागुन दुआरे-दुआरे फगुआ. फगुआ के दिने दिनभर फगुआ आ 12 बजे रात के बाद उहे गोल, उहे समाज, उहे दरी, उहे तिरपाल, उहे ढोलक, उहे झाल, उहे हुड़का, उहे मजीरा, उहे पखावज, उहे झांझ, उहे तासा, उहे नगाड़ा, रंग-अबीर से पोतल, भांग में डूबल उहे लोग...ए हो रामा शुरू. माने फागुन खतम. चइत शुरू....नया साल के आगाज.\nएही लगले पवनो सिंह के चइता के लिंक आँखी का सोझा आ गइल -\n« पारंपरिक गीत च‌इताश्रीराम अवतार के रहस्य »


चलनी दूसे सूप के जवना में बहत्तर छेद – टटका खबर\nचलनी दूसे सूप के जवना में बहत्तर छेद\nयूपी के पूर्वमुख्य मंत्री मुलायम सिंह दावा कइले बाड़न कि यूपी में मिश्र जइसन आन्दोलन शुरु होखी जेहसे कि एहीजा के भ्रष्ट सरकार के हटावल जा सके. ऊ अपना पार्टी, जवना के सर्वे सर्वा या त ऊ खुद बाड़े भा उनकर बेटा भाई, के तीन दिन के राज्य सम्मेलन में भाषण देत ई बाति कहलन. कहलन कि एह आंदोलन में हिंसा ना होखी. ऊ मरीहें ना बाकिर मनबो ना करीहें. मुलायम जी के आपन जमाना भुला गइल बा शायद जब राज्य के जनता सपाइयन के गुण्डागर्दी से त्रस्त रहे आ मजबूरन ओकरा साइकिल छोड़ हाथी के सवारी करे के पड़ल. मुलायम के जनता जवन सिखवलसि ओकरा के ऊ सीखे के नइखन चाहत.


Republic Day 2022 Mahatma Gandhis republic disappearing from the village Bhojpuri - Bhojpuri: गउआं से गायब होता गांधी क गणतंत्र – News18 हिंदी\n26 जनवरी अउर 15 अगस्त दुइ ठे अइसन तारीख हइन, जवन लड़िका से लेइके बुढ़वा तक, पढ़ा-लिखा से लेइके अनपढ़ा तक, सबके याद रहयला. देश के अस्तित्व से जुड़ल इ दूनों तारीख लोगन के दिल-दिमाग में घुसि गइल हौ.\n15 अगस्त, 1947 के देश अजाद भयल, त 26 जनवरी, 1950 के आपन संविधान लागू भयल, देश गणतंत्र बनि गयल. जब अजादी मिलल तब, जब गणतंत्र बनल तब, पूरा देश उत्सव में डूबि गयल रहल. तबय से दूनों तारीख राष्ट्रीय तेवहार बनि गइलन. गांव से लेइके शहर तक हर जाति-धरम क तेवहार. सामूहिक खुशी, सबके सपना अउर उम्मीद क तेवहार. लेकिन जइसे-जइसे सपना, उम्मीद टूटत गइल, तेवहार से लोगन क मन भी टूटत गइल. खास कइके गांवन में.\nअजादी क आंदोलन राष्ट्रीय आंदोलन तब बनि पइलस, जब महात्मा गांधी गांव, गांव के लोगन के आंदोलन से जोड़लन. मोहनदास करमचंद गांधी के दक्षिण अफ्रीका से भारत लउटय से पहिले कई नेता अजादी के आंदोलन में जोर लगावत रहलन, लेकिन आंदोलन जोर नाहीं पकड़ि पावत रहल. जादातर नेता शहर क रहवइया बड़-बड़ वकील रहलन, अउर अपने वकालत के खांचा से बहरे सोचि न पावयं. गांधी भी बड़ वकील रहलन, लेकिन आंदोलन सफल करावय वाला दांव उ दक्षिण अफ्रीका में सीखि चुकल रहलन. कांग्रेस के बइठक में अपने पहिलय भाषण में उ कुल वकीलन के सोच पर पानी फेरि देहलन. गांधी कहलन कि अजादी क आंदोलन बड़े शहरन के कुछ वकीलन के बस क बात नाहीं हौ, देश के सात लाख गांवन के जोड़य के पड़ी. गांधी इहय कइलन. आंदोलन सफल भइल, देश अजाद हो गयल. गांव देश के अजादी क अधार बनलन. गांधी के हर कार्यक्रम, हर चिंतन, हर योजना के केंद्र में गांव रहल. गांधी ग्राम गणतंत्र चाहत रहलन, जबकि अजादी के बाद देश गणतंत्र बनल.\nगणतंत्र में भी सैद्धांतिक रूप से त इ मानल गइल के तंत्र, गण से बनी, गण ही तंत्र चलाई. गण यानी जनता. लेकिन व्यवहारिक रूप से तंत्र जनता से दूर होत गइल, जनता पर हावी होत गयल. गणतंत्र अपने सिद्धांत अउर उद्देश्य में फेल होइ गयल. तंत्र में गांव के सबसे उप्पर रहय के चाहत रहल, लेकिन गांव सबसे नीचे पहुंचि गइलन. गांव गरीबी, पिछड़ापन, अभाव, अशिक्षा, बीमारी क प्रतीक बनत गइलन. जब बिना गांव के शामिल कइले अजादी क आंदोलन सफल नाहीं होइ पइलस, त गणतंत्र भला कइसे सफल होइ सकयला? देश क आज जवन हालत बा, ओकर असली कारण इहय हौ. लेकिन केहू क ध्यान एह ओरी नाहीं बा. सब भांग के नशा में डूबल बा.\n26 जनवरी, 1950 के जब पहिला राष्ट्रपति डॉ. राजेंद्र प्रसाद देश के गणतंत्र घोषित कइलन, त पूरा देश उत्सव में डूबि गयल रहल. हर शहर, हर कस्बा, हर गांव में लोग तिरंगा फहराइ के खुशी मनइले रहलन. गांव-गांव सभा, जुलूस, प्रभातफेरी निकालल गइल. देशभक्ति क गीत-गवनई भइल. खेल-कूद भइलन. लोग चंदा जुटाइ के सलोनी, सरबत, मिठाई बंटलन. बनारस के गांवन में हलुआई लोग अपने तरफ से मिठाई बनाइ के बंटले रहलन. पुरनिया लोग बतावय कि 26 जनवरी के अइसन माहौल रहल जइसे हर आदमी के घरे परोजन पड़ल हौ, सब तन-मन-धन से जुटल रहलन. दर्जी तिरंगा झंडा बनाइ के घरे-घरे बंटलन. एकरे बाद हर साल 26 जनवरी मनावय क परंपरा शुरू होइ गयल. लोग तेवहार से अपुना के जोड़य बदे खादी क कपड़ा पहिनय, गांधी टोपी लगावय, घरे तिरंगा फहरावय, पंगत-भोज आयोजित होय. लेकिन जइसे-जइसे समय बीतत गयल, तंत्र क असली मंत्र असर करत गयल, लोगन क जोश ठंढा पड़त गयल.\nबचपन क उ दिन अबही भी याद हौ, जब गांव में घरे क बड़-बुजुर्ग 26 जनवरी, 15 अगस्त के मिठाई खरीद के लियावय, सबके बांटय. लड़िकन के नया कपड़ा सियावय. लड़िका लोग 15 अगस्त, 26 जनवरी क तारीख एक-एक दिन अंगुरी पर गिनयं -अब इ तारीख एतना दिन रहि गयल हौ. धीरे-धीरे गिनती कमजोर होत गइल, परंपरा पीछे छूटत गइल. गांवन में 26 जनवरी, 15 अगस्त क कार्यक्रम बंद होत गइलन. उत्सव क माहौल उदासी अउर एकाकीपन में बदलत गइल. फिर भी गांव क स्कूल, खास कइके प्राइमरी स्कूल 26 जनवरी अउर 15 अगस्त क परंपरा जिंदा रखले रहलन. पढ़वइया लड़िका सबेरय सात बजे नया-नया कपड़ा पहिनि के स्कूली पहुंचि जायं. हेडमास्टर साहब झंडा फहरावय. फिर विद्यार्थिन क अलग-अलग टोली झंडागीत गावत क गांव में प्रभातफेरी बदे निकलि जाय.\n’विजयी विश्व तिरंगा प्यारा\nझंडा ऊंचा रहे हमारा….’\nसात पद वाला इ झंडा गीत श्यामलाल गुप्त ’पार्षद’ सन् 1924 में लिखले रहलन. बाद में कांग्रेस गीत के पहिला, छठा अउर सातवां पद में थोड़ा संशोधन कइके ध्वजगीत के रूप में मान्यता देइ देहलस.\nविद्यार्थिन क टोली जब बड़ा क तिरंगा झंडा लेइके एक कतार में जोश के साथे झंडागीत गावत क गांव में घूंमय त पूरा माहौल देशभक्ति से अंगड़ाई लेवय लगय. देहीं से जोश छलकय लगय. गांव में घरे-घरे प्रभातफेरी घूमय, लोग अपने श्रद्धा अउर शक्ति के अनुसार विद्यार्थिन के मिठाई खाए बदे पुरस्कार देयं. प्रभातफेरी क नेतृत्व करय वाला मास्टर पुरस्कार राशि क घोषणा करय, देवय वाले क धन्यवाद करय, टोली आगे बढ़ि जाय. पूरे गांव में घूमले के बाद टोली स्कूल पहुंचय. जवन पइसा मिलल रहय ओहसे मिठाई-नाश्ता क बंदोबस्त होय, विद्यार्थिन में बंटाय, गांव के लोगन के बांटल जाय.\nसमय के साथे तंत्र क मंत्र अउर टाइट भइल त लोग प्रभातफेरी के तरफ से भी मुंह मोड़य लगलन. न मास्टरन क रुचि रहि गइल, न गांव के लोगन क. धीरे-धीरे प्रभातफेरी क इ परंपरा भी खतम होइ गइल. आज के तारीख में शायदय कवनो गांव होइहय, जहां स्कूली के तरफ से प्रभातफेरी निकालल जात होई, या गांव में गणतंत्र क सामूहिक कार्यक्रम होत होई. स्कूलन में झंडा फहराइ देहल जाला, कहीं-कही छोट-मोट कार्यक्रम भी होइ जालन. बस औपचारिकता निबाहल जाला. टीवी, मोबाइल, इंटरनेट के जुग में कुछ लोग एक-दूसरे के मीम, अउर मैसेज भेजि के 15 अगस्त, 26 जनवरी मनावयलन. बाकी लोगन बदे दूनों राष्ट्रीय तारीख अब बाकी तारीखन जइसन क्षेत्रीय बनि के रहि गयल हयन, जब हर रोज सबेरे उठले के बाद रोटी, कपड़ा, मकान, दवाई अउर रोजगार क सवाल कपार चकरावय लगयला.\nTags: Bhojpuri Articles, Mahatma gandhi, Republic day\nFIRST PUBLISHED : January 26, 2022, 17:06 IST\nक्या है फास्टेड कार्डियो? जानें, कब और कैसे करें ये एक्सरसाइज\nअनुष्का शर्मा स्टारर फिल्म ‘फिल्लौरी’ फंस गई थी विवादों में, जानिए वजह\nअसम में बाढ़ का कहर जारी, अब तक 30 लोगों की मौत,5लाख से ज्यादा प्रभावित\nPetrol Diesel Prices : क्रूड 118 डॉलर पहुंचा, कितना है पेट्रोल-डीजल का नया रेट


रमबोला आज जवान भइल – Anjoria\nकविता पुस्तक चर्चा समीक्षा साहित्य\nजुलाई 11, 2016 प्रबन्धकाव्य, भोजपुरी खण्डकाव्य, रमबोला, हरीन्द्र हिमकर\nभोजपुरी साहित्य से हमार पहिलका परिचय जवना रचना से भइल तवन रहल हरीन्द्र हिमकर जी के लिखल खण्डकाव्य रमबोला के एगो अंश से. रचना अस नीक लागल कि रटा गइल आ जबे मौका मिले एकरा के सुना के बतावल करीं कि देखीं भोजपुरी में कतना मजगर रचना लिखल जा रहल बा. तब हम मेडिकल के विद्यार्थी रहनी. समय पर डाक्टर बन गइनी आ शुरु हो गइल एगो अन्तहीन सफर. बीच में आइल एगो भँवरजाल से उबर त गइनी बाकिर फेंका गइनी दियर में. अब संसाधन त ना रहुवे बाकिर समय भरपूर रहल से ओकर उपयोग करे का जुगत में शुरु क दिहनी भोजपुरी में पहिलका वेबसाइट अंजोरिया . ओह पर प्रकाशित करे ला साहित्य उपरावल शुरु कइनी तब फेरु याद आइल रमबोला. पता लगावत-लगावत आखिरकार हरीन्द्र जी से संपर्क मिलिए गइल. रमबोला के बारे में पूछनी त पता चलल कि दुसरका संस्करण छापे खातिर प्रेस में भेजल बा मिलते हमरा लगे भेज दीहल जाई. आ करीब ठीक एक बरीस बाद रमबोला के दुसरका संस्करण हमरा हाथ में बा.\nसतसईया के दोहरे अरु नाविक के तीर, देखन में छोटन लगे घाव करे गंभीर – वाला उक्ति रमबोला को बारे में सोरहो आना साँच बा. देखे में त दूबर पातर बा बाकिर जस जस पढ़त जाएब तस-तस एकरा आनन्द सागर में डूबत चलि जाएब. मन ना करी कि एह आनन्द अनुभूति से बाहर निकलीं.\nरमबोला के समीक्षा लिखत डॉ ब्रजभूषण मिश्र जी लिखले बानी कि –\nआजादी के कुछ अरसे बाद जब प्रगतिशील आन्दोलन ने साहित्य के क्षितिज को छूना प्रारम्भ किया और आम आदमी को उसके सुखों-दुखों की वाणी मिलने लगी, तब भोजपुरी प्रबंधकाव्य भी उससे अपनी ऑंखें चुरा नहीं सका। भोजपुरी भाषी क्षेत्र में जनमे जननायक जयप्रकाश नारायण के आन्दोलन के फलःस्वरूप राष्ट्र की सामाजिक चेतना के जो परिणाम लक्षित हुए, उससे सत्ता का परिवर्त्तन हुआ और पूरे देश में एक नयी आस्था, एक नया विश्वास और आम आदमी के प्रति एक नया दृष्टिकोण विकसित हुआ। संभवतः यही कारण था कि अब तक के उत्पीड़ित, उपेक्षित, अगणित और निरीह चरितनायक-नायिकाओं के प्रति भोजपुरी प्रबंधकाव्य अचानक मुड़ गया। ‘बनवासी की शक्ति-साधना‘ (रामबचन लाल श्रीवास्तव), ‘रमबोला‘ (हरीन्द्र हिमकर, 1977 ई.), ‘लवकुश‘ (तारकेश्वर मिश्र राही, 1982 ई.), ‘द्रौपदी‘ (चन्द्रशेखर मिश्र, 1982 ई.), ‘निरधन के धनश्याम‘ (रामबचन शास्त्री ‘अंजोर‘, 1982 ई.), ‘द्रौपदी‘ (दूधनाथ शर्मा, 1982 ई.), ‘सेवकायन‘ (अविनाश चन्द्र विधार्थी, 1984 ई.) में यह स्वर मुख्यरूप से मुखरित हुआ- कभी विवरण में, कभी व्यंग में कभी परिवर्त्तन की संभावनाओं में, कभी आम आदमी को प्रतिश्ठित करने के संदर्भ में और अक्सर मान्य आभिजात्य परंम्पराओं को तोड़ने में। हरीन्द्र हिमकर ने तुलसी जैसे स्थापित संत कवि को आम आदमी की तरह खींचकर वास्तविक धरती पर ला खड़ा किया और उनके माध्यम से आधुनिक संस्कृतिकर्मियों की उपेक्षा और संघर्ष को वाणी दी।\nआठ तारांकित खण्डों में आबद्ध ‘रमबोला‘ में कल्पना का उपयोग उतना अधिक हुआ है कि कथा अपनी भूमि से ऊपर उठकर, कल्पना के पंखों पर सवार होकर वायव्य हो गई है। ‘रमबोला‘ गोस्वामी तुलसीदास के जीवन पर आधारित भर है, लेकिन उसके तुलसी आधुनिक संदर्भों में जीते हैं और वे आज के संघर्षशील रचनाकारों के प्रयत्नों के प्रतीक बन गये हैं, जो वर्त्तमान सामाजिक परिप्रेक्ष्य में अपनी रचनाधर्मिता का युद्ध लड़ रहा है। यों तो कवियों को उनके भोजपुरी खण्डकाव्यों में सर्वथा पृथक रखकर देखना संभवतः समीचीन नहीं होगा; क्योंकि, ये कवि अपने खण्डकाव्यों के साथ इतनी सघनता से जुड़े हैं कि कभी-कभी तो उसकी कथा, वर्णन शैली, चरित्र या गीतात्मकता के साथ उनका तादात्मय-सा हुआ दृष्टिगत होता है। ‘रमबोला‘ के कवि हरीन्द्र हिमकर ने जिस वैयक्तिक परिस्थियों में काव्य रचना की थी, उनमें केवल यही स्वाभाविक था कि अपनी विपरीत परिस्थितियों के विरूद्ध अपने को स्थापित करने के लिए कोई संघर्षशील कवि संघर्षशील हो और यह कथा गोस्वामी तुलसीदास को इस परिस्थितियों में रखकर बड़े प्रभावषाली ढंग से प्रस्तुत की गई है –\nकब दूध मतारी के पी के लइका ढेकरी\nकब कवनो तुलसी का घर होई काशी,\nकब कवनो तुलसी टेटनस भइले ना मरिहें,\nकहिआ ले ई सतमी होई पुरनमासी?\n‘रमबोला‘ अपनी क्षीण काया के बावजूद छाप छोड़ने में वृहदाकार ग्रंथों को पीछे छोड़ देता है। यह भोजपुरी प्रबन्धकाव्य की परंपरा को तो परिपुष्ट करता ही है, भोजपुरी कविता की परम्परा में अपनी स्तरीयता के कारण उद्हरण बनकर उपस्थित हुआ है। वैसे भोजपुरी कविता के क्षेत्र में कवि हरीन्द्र हिमकर की पहचान का परिचायक भी है।\nरमबोला अपना पूरा रुप में भोजपुरिका पर पहिले से मौजूद बा. बाकिर हम चाहब कि रउरा सभे एह किताब के खरीद के पढ़ीं. किताब के छपाई रचने लेखा सुघड़ भइल बा. रमबोला बिहार विश्वविद्यालय के भोजपुरी पाठ्यक्रम में शामिल बा.\nप्रकाशक हउवें –\n63, एम आई जी,\nपटना – 800020\nफोन – 08434680149\nलेखक के संपर्कसूत्र –\nहिन्दी विभागाध्यक्ष, खेमचन्द ताराचन्द कॉलेज,\nपूर्वी चंपारण – 845305\nफोन – 09430906202\nOne thought on “रमबोला आज जवान भइल”\nजुलाई 31, 2016 को 1:44 अपराह्न पर\nPADH K ACHCHA LAGAL


हुआवेइ Ascend G6 Price in India, Full Specs - February 2020 | Digit\nहुआवेइ Ascend G6\n23,099 Available at 1 Store\nPrice : 23,099 (onwards) Available at 1 Store\nCurrent Best Price of हुआवेइ Ascend G6 is ₹ 23099\nAvailabe 8GB 23,099\nAvailable 8GB 23,099\nहुआवेइ Ascend G6 Specifications\nमॉडल : Ascend G6\nलॉन्च के डेट (दुनिया भर के) : 5/14/14\nउत्पाद के नाम : Huawei Ascend G6\nपैमाना (एलxबीxएच एमएम में) : 130 x 65 x 7.5\nवजन (ग्राम में) : 115\nहुआवेइ Ascend G6 Brief Description\nहुआवेइ Ascend G6 Smartphone 4.5 -इंच स्क्रीन IPS LCD Capacitive touchscreen के साथ आवेला, जौना के रेज़ल्यूशन 540 x 960 पिक्सल तथा पिक्सल घनत्व 245 पर इंच बा | फोन 1.2 Ghz Quad कोर प्रोसेसर से संचालित बा और एकर रैम 1 GB बा. हुआवेइ Ascend G6 Android 4.3 ओएस पे काम करेला.\nहुआवेइ Ascend G6 Smartphone May 2014 मे लॉंच भईल रहे|\nफोन Qualcomm MSM 8926 प्रोसेसर से संचालित बा|\nहुआवेइ Ascend G6 मे कनेक्टिविटी के तरीका बा : ,GPS,HotSpot,\nहुआवेइ Ascend G6 के कैमरा मे Auto Focus,,Video Recording लोड बा|\nहुआवेइ Ascend G6 Price in India\nहुआवेइ Ascend G6 Price In India Starts From Rs.23099 The best price of हुआवेइ Ascend G6 is Rs.23099 on Amazon.This Mobile Phones is expected to be available in 8GB variant(s).\nWriteareview on हुआवेइ Ascend G6


क्रिकेट – Page3– टटका खबर\nउत्तर प्रदेश के क्रिकेट टीम अपना कप्तान मोहम्मद कैफ के शानदार 70 रन का सहारे मुश्ताक अली ट्रॉफी बीसबिसा सुपर लीग नॉकआउट क्रिकेट टूर्नामेंट के एगो मैच में कर्नाटक पर 10 रन से जीत दर्ज कर पहिले बल्लेबाजी करत उत्तर प्रदेश7विकेट पर 163 रन बनवलसि जबकि कर्नाटक के टीम बीस ओवर में 8\nआस्ट्रेलिया के सूपड़ा साफ हो गइल क्रिकेट मैच में\nबीसीसीआई के टीम आजु आस्ट्रेलियाई क्रिकेट टीम के चउथा मैच में हरा के चार मैच के शृंखला चार शून्य से जीत लिहलसि. एह जीत से एगो शानदार इतिहास बन गइल. भारत के क्रिकेट टीम के अइसन जीत कबो ना मिलल रहुवे. एहसे पहिले भारत 1993-94 में श्रीलंका आ इंग्लैंडो के 3-0 से हरवले रहुवे. आजु\nकोटला मैदान पर भारतो के हाल खराबे रहल\nकोटला मैदान पर होखत भारत आस्ट्रेलिया का बीच के मौजूदा सीरीज के चउथका मैच के दुसरका दिने आस्ट्रेलिया २६२ रन बना के आल आउट हो गइल. आजु ओकर दू विकेट में से एक एक गो विकेट रविचंद्रन अश्विन आ प्रज्ञान ओझा लिहले. आजु के विकेट का साथे प्रज्ञान के टेस्ट क्रिकेट में सउवाँ विकेट मिल\nअश्विन का मेधा में अझूरइलें कंगारू\nआजु दिल्ली टेस्ट का पहिला दिने आस्ट्रेलिया टीम के आठ गो खिलाड़ी दू सौ एकतीसे रन पर आउट हो गइलें. एहमें से चार गो विकेट अकेले रविचंद्रन अश्विन चटका दिहलें. तीस ओवर बालिंग में सतरह मेडेन चालीस रन दे के ऊ चार गो विकेट ले लिहलें. आस्ट्रेलिया के पाँच गो खिलाड़ी त बीसो रन ना\nस्टिंग आपरेशन में पकड़ाइल छहो अंपायर ससपेंड\nआईसीसी ओह छहो अंपायरन के ससपेंड कर दिहलसि जवना लोग पर पिछला दिने एगो टीवी चैनल स्टिंग आपरेशन में फिक्सिंग खातिर तइयार होखत पकड़ले रहल. क्रिकेट परिषद कहले बा कि जबले एह मामिला के पूरा जाँच नइखे हो जात तबले ई लोग ससपेंडे रही. पूरा खबर पढ़ी\nएगो निजी टीवी चैनल के स्टिंग आपरेशन में फँसल पाँच गो नवही क्रिकेटर अपना लालच का चलते आपन कैरियर खराब करे का मोड़ पर आ गइल बाड़न. भल मुअनी भल पिलुआ पड़ल वाला अंदाज में अबहींए त एह लोग के कैरियर के शुरूआत भइल रहुवे कि स्टिंग में मुँहे करीखा लगा लिहल लोग. एह खिलाड़ियन


टटका खबर, सोमार, ३ मई – Anjoria\nमई 3, 2010 news in bhojpuri, टटका खबर\nकसाब के किस्मत के फैसला आजु\nमुंबई हमला के अकेला बाचल आतंकी हमलावर अजमल कसाब के मुकदमा में आजु फैसला आवे वाला बा. ओह हमला में मराइल लोग के परिजन माँग करत बाड़े कि कसाब के सार्वजनिक रुप से फाँसी लटका दिहल जाव. कोर्ट के फैसला जवन आवे कसाब के फाँसी ना हो पाई. काहे कि केन्द्र सरकार में अतना कूवत नइखे कि ऊ अपना वोट बैंक के नाराज कर के संसद पर हमला करे वाला अफजाल गुरु भा मुंबई पर हमला करे वाला अजमल कसाब के फाँसी पर लटका सको. ओकरा एह काम के बहुते सारे विपक्षिओ समर्थन देबेलें काहे कि ओकनियो के आम जनता से बेसी मतलब अपना वोट बैंक से रहेला जवन हाल का वित्त विधेयक पर वोटिंग में सामने आइल रहे.\nशारदानंद अंचल के निधन\nबलिया के प्रमुख सपा नेता पूर्व मंत्री शारदानन्द अंचल के काल्हु अचानक निधन हो गइल. सीना में दर्द के शिकायत का बाद उनका के इलाज खातिर मऊ ले जात में रास्ते में निधन हो गइल. उनकर पार्थिव शरीर ले के लोग वापिस उनका गाँवे पशुहारी लवटल जहाँ अंतिम दर्शन करे खातिर लोग के तांता लाग गइल. उनकर अंतिम संस्कार आजु सरयू का किनार करावल जाई. शारदानंद का मौत से जिला में सपा के एगो बरियार खंभा उखड़ गइल.\nबाप खातिर चलल गोली बेटी अपना पर ले लिहलस\nबनारस का लगे मदाव गाँव में अतवार का फजीरे दबंग चन्द्रमा सिंह के गुण्डा पन्नालाल यादव के गाँव के पोखरा से माटी निकाले से रोके खातिर भइल बहसा बहसी में गोली मार दिहलें जवना का सामने झट से पन्ना लाल के बेटी आ गइल आ बाप के बचा लिहलस. बेटी गुंजा के अस्पताल में भरती करावल गइल बा जहाँ ओकरर हालत स्थिर बतावल जात बा. ग्राम सभा के पोखरा के चन्द्रमा आपन मिल्कीयत बतावेलें.\nपटना विश्वविद्यालय के प्रोवीसी इस्तीफा दिहलें\nशनिचर का दिने अधिकारियन का साथे बइठका लेत प्रोवीसी एस आई एहसन पर कुछ छात्रनेता हमला बोल दिहलें. कानून व्यवस्था के एह खराब हालात से आहत प्रोवीसी इस्तीफा दे दिहले बाड़न. उनकर कहनाम बा कि कुछ अधिकारी हमेशा वीसी आ प्रोवीसी के गलत सलाह देत रहेलें जवना से सही निर्णय लिहल मुश्किल हो जाले. वीसी श्यामलाल उनका के मनावे के कोशिश में बाड़े बाकिर एऋसन जिदियाइल बाड़े.\nनाराज संघतिया बापिस लवटिहें\nनीतीश कुमार से नाराज चलत कुछ संघतिया हवा के रुख देख के वापिस लवटल चाहत बाड़े. जगदीश शर्मा काल्हु नीतीश से भेंट कइलन जवना का बाद बतावत जात बा कि उनकर निलम्बबन वापिस ले लिहल जाई. दोसरा तरफ पी के सिन्हा जइसन कुछ लोग किसान महापंचायत बोलावे में लागल बा जवन ९ मई के पटना में होखी. एह महापंचायत में नीतीश के हवा खराब करे के कोशिश कइल जाई.\nझारखण्ड में हेमन्त के चाल काम आ गइल बुझात बा\nसंसद जा के केन्द्र सरकार का पक्ष में दिहल शिबू सोरेन का वोट का बाद नाराज भाजपा झारखण्ड में समर्थन वापसी के घोषणा कर दिहलसि. बाद में शिबू के बेटा हेमन्त सोरेन कहलें कि शिबू से भुलक्कड़ सुभाव का चलते गलती हो गइल रहे. अगर भाजपा चाहे त आपन सरकार बना ले झामुमो समर्थन देबे के तइयार बा. सरकार बनावे के संभावना देख भाजपा में जवन मूड़ीकुचउवल शुरू भइल बा ओकरा बाद शिबू के कुर्सी सुरक्षित लउके लागल बा.\nदोस्त का बीबी से बलात्कार करे के आरोपी मंत्री के इस्तीफा\nकर्नाटक के खाद्य आ नागरिक आपूर्ति मंत्री हरतल हलप्पा आखिरकार इस्तीफा दे दिहलन. मंत्री पर उनका दोस्त के बीबी बलात्कार करे के आरोप लगवले बाड़ी. कहले बाड़ी कि मंत्री ओकरा घरे खाना खाये आइल रहलें. अचके आपन तबियत खराब होखे के बहाना बनवलन आ दवाई लेबे खातिर दोस्त के इंसपेक्शन बंगला भेज दिहलन. एने घर में अकेला रह गइल दोस्त के बीबी से बलात्कार कर बइठलन. जब दोस्त आइल त गिड़गिड़ात माफी माँगे लगलन. फेर जब घर से सुरक्षित निकल गइलन त धमकावल शुरु कर दिहलें. वइसे मंत्री एह सब बात के एडयन्त्र बतावत बाड़े. घटना पिछला साल नवम्बर के ह जवना के कवनो शिकायत दर्ज ना करावल गइल रहे आ अब जवना में कवनो चिकित्सकीय परीक्षण भा सुबूत ना जुटावल जा सके.\nकोलकाता महानगरपालिका चुनाव में ममता कांग्रेस से नाता तूड़ली\nकेन्द्र में कांग्रेस के समर्थन करे वाली रेलमंत्री ममता बनत्जी कोलकाता में अपना के सुप्रीमो से कम ना बुझस. कोलकाता महानगरपालिका में कांग्रेस के २५ गो सीट दिहले रहुवी जवन ओकरा मंजूर ना रहे आ ऊ ८८ सीट पर आपन उम्मीदवार घोषित कर दिहलस. ममता नाराज हो के काल्हु कुल्हि १४१ सीट पर आपन उम्मीदवार घोषित कर दिहली. कहली कि लोकल कांग्रेसी वामपंथी दल के दलाल हउवें.\nनेपाल में हड़ताल से जनजीवन रुक गइल\nमाओवादियन के सरकार बचावे में असफल रहला का बाद बनल आ चलत नेपाल सरकार के हटावे के माँग ले के माओवादी नेपाल में अनिश्चित हड़ताल के एलान कइले बाड़े जवना का बाद ओहिजा के जन जीवन रुक गइल बा. सुरक्षा का लिहाज से भारत नेपाल से सटल आपन सीमा के सील कर दिहले बा. मेन बार्डर पर आवे जाये वाला लोगन के गहन तलाशी लिहल जा रहल बा. नेपाल जाये वाली गाड़ियन के कतार सीमा पर लाग गइल बा.\nखेलसंघन से महाप्रभुअन के छुट्टी हो जाई\nदेश का आधा से बेसी खेल संघ पर कुछ नेता भा प्रशासनिक अधिकारी बरिसन से केंचुली मरले बइठल बाड़े जवना से खेल के नुकसान हो रहल बा. कुछेक पदाधिकारी ३४ साल से अध्यक्ष बनल बइठल बाड़े. अब खेलमंत्रालय नया दिशा निर्देश जारी कर दिहले बा जवना का बाद कवनो आदमी अध्यक्ष पद पर लगातार भा टुकड़ा में बारह बरिस से बेसी ना रह सके, सचिव आ कोषाध्यक्ष पद पर रहे वाला लोग चार साल का अन्तराले का बाद दुबारा खड़ा हो पइहें. एह नियम से जगदीश टायटलर, विजय कुमार मल्होत्रा, कैप्टन सतीश शर्मा, सुरेश कलमाडी, सुखदेव सिंह ढीँढसा, आ केपीएस गिल के छुट्टि हो जाये के चाहीं. बाकिर? का होखी देखल जाव. वइसे काल्हु का बीसबीसा क्रिकेट वर्ल्डकप में भारत दक्षिण अफ्रीका के हरा दिहलस जबकि पाकिस्तान आस्ट्रेलिया से हार गइल बा.


सरकारी योजना में लागल घूस के घुन | Khabar Lahariya (खबर लहरिया)\nखबर लहरिया » सरकारी योजना में लागल घूस के घुन\nजिला वाराणसी। जहां गरीबन के खातिर सरकार कई योजना चलइले हव। जेसे कि उ लोग के आसानी से गुजारा हो जाए। जइसे कि सरकारी आवास, राशन के। इ सब उ लोग खातिर के हव। जेकरे पास कमाए के कउनों सहारा नाहीं हव। जनता के मदद के जगह पर इ योजना में घूस चलत हव। आवास चाहे या शौचालय चाहे या कउनों आर्थिक मदद चाहे सब में घूस पहिले लगत हव।\nबड़ा बड़ा घपला त खुल जाला। काहें से कि उ सब के त सरकारी हिसाब किताब रख्खल जाला। लेकिन इ सब घपला या घूस के का? जउन गावं में चलत हव। प्रधान से लेके वी. डी. ओ. तक कउनो योजना के खातिर के जब गरीब जालन त ओनके बार बार दउड़ावल जाला। जउन काम एक बार में होवे के चाही उ काम दस बार में भी बड़ी मुश्किल से होला। जेमे आवे जाए में ओनकर पइसा खर्च होला। आउर फिर कुछ पइसा घूस खातिर के देवे के हो जाला। सब मिला के इतना खर्चा हो जाला कि सरकारी मदद के बहूत छोटा हिस्सा ही हाथ आवला। जे इ सब ना करे ओके कुछ नाहीं मिल पावत। इ सबसे बचे के खातिर योजना पर ग्राम स्तर पर हमेशा नजर रखे के जरूरत हव। ऐसी सराकारी टीमें भी बनावल जा सकला। जउन समय समय पर गंाव में रूककर लगातार सरकारी योजना के निगरानी करे।